ועדת הכלכלה, כנסת 20, פרוטוקול מספר 888, 2018-12-17 12:00

איתן כבל: שלום לכולם, גברתי מנהלת הוועדה, יועצות משפטיות, רשמת, דובר, ערוץ הכנסת.

איתן כבל: ברשותכם אני רוצה לפתוח ולומר בהקשר לכתבה שהתפרסמה במוצאי שבת.

איתן כבל: אני לא רוצה להתייחס למקומו של משרד האנרגיה והתשתיות בעניין הזה.

איתן כבל: אני רוצה להבהיר כמה נקודות באופן מאוד ברור, ואת נמצאת כאן גם, שרון.

איתן כבל: אני לא רוצה להתייחס למערכת היחסים, לצלם, את כל זה אני שם בצד.

איתן כבל: אני רק רוצה להבהיר נקודה אחת: אני לא צריך לקבל ציונים מאף אחד על העבודה שלי פה בוועדה בכל נושא הגפ"מ.

איתן כבל: אין אחד ב-70 שנה, ואם הכתב היה קורא באמת את הפרוטוקולים וצופה בדיונים כמו שמצופה מתחקירן, הוא היה רואה את העבודה שלי בראש ובראשונה.

איתן כבל: בעיניהם אני, במרכאות, ה"אויב" שלהם פה.

איתן כבל: ואני אומר זאת בצורה ברורה.

איתן כבל: היחיד שמעז לצאת מול חברות הגז, הגפ"מ, זה אני.

איתן כבל: ועד שלא הגעתי לשבת פה, אף אחד לא העביר – לא הצליחו להעביר כלום במשך שנים, עשרות שנים.

איתן כבל: ולעתים זה כל כך מעליב.

איתן כבל: לבוא ולתפוס אותי שיצאתי לשירותים או יצאתי לאיזשהו מקום ואמרתי למישהו תמשיך את הדיונים – לתפוס אותי בעניין הזה זה עולב.

איתן כבל: אבל אני, מה שחשוב לי זה הסיפור עצמו.

איתן כבל: וזה מה שחשוב.

איתן כבל: ואני מתכוון להעביר את הדברים.

איתן כבל: ואני לא אאפשר לאף אחד למנוע ממני להעביר את הדברים, ואני עושה כמיטב שיפוטי, כמיטב שיפוטי המקצועי וכמיטב הרצון שלנו להוציא מתחת ידינו את התוצאות הטובות ביותר.

איתן כבל: אבל העניינים ייבדקו באופן מקצועי.

איתן כבל: מי שיש לו הערות, יבוא ויציג אותן.

איתן כבל: ושום דבר הוא לא חלוט, רק כי מישהו אמר, אז זהו, כולם צריכים עכשיו לקבל את העמדה הזאת.

איתן כבל: יש כאן שתי נקודות מרכזיות שנמצאות בליבת הצו.

איתן כבל: האחת, שכבר אומנם דנו בה ואני רוצה לפתוח אותה, והשנייה היא הזמן.

איתן כבל: אבל אני לא רוצה גם שהזמן יהיה כתוב כאות מתה, של מצוות אנשים מלומדה, אלא היכולת באמת להגיע לאירוע, איש המקצוע, לתת לו את הפתרונות הראויים.

איתן כבל: והנקודה שאני ארצה לפתוח אותה, שלא נחה דעתי, זה לגבי המוקד.

איתן כבל: אני יודע איך החיים מתנהלים.

איתן כבל: והחיים כשהם מתנהלים, זה הדבר האחרון שיטריד את החברות והגופים, וככל שהגוף יותר קטן, היכולת שלו לשאת דבר כזה היא יותר בעייתית.

איתן כבל: אני סבור שצריך להקים מוקד, אדוני ראש הרשות - - -

חן בר-יוסף: מינהל.

איתן כבל: לא משנה.

איתן כבל: נתתי לך קצת יותר.

לאה ורון: בכל מקרה, הכוונה היא לחן בר-יוסף.

איתן כבל: בכל מקרה, גם אם העליתי אותך בתפקיד, אתה ראוי לכך על העבודה שאתה עושה.

עליזה לביא: איתן הוא נדיב תמיד.

איתן כבל: מה שאני מנסה לומר לך, בנקודה הזו זו תהיה ההצעה שאני אביא ואתם תצטרכו לעשות עליה עבודה, וזה לא צריך לבוא על חשבון התיאום עם כבאות.

איתן כבל: לא יעזור, אנחנו יכולים לכתוב אלף פעם מספר טלפון של חברת הגז בעת אירוע, האינסטינקט הראשוני של כל אזרח ואזרח, אלא אם נצא במסע פרסום והטמעה אחר.

איתן כבל: ודבר שני שמטריד אותי לא פחות זה הפריסה הארצית של חברות הגז.

מרב תורג'מן: איזורית.

איתן כבל: אני מתכוון למשהו אחר.

איתן כבל: את אומרת את מה שאני אומר במילים אחרות.

איתן כבל: כוונתי היא שיש חברות קטנות, נניח המשרד שלו בתל אביב, והוא נותן שירותים, אין לו גופים קדמיים כדי לתת את השירות הזה.

איתן כבל: ולכן הדבר החשוב הוא – כיבוי אש, אתם תידרשו לקבל עליכם את המשימה המרכזית, ואני אסביר למה אני מכוון.

איתן כבל: הרי בכל מקרה יתקשרו אליך.

איתן כבל: הרי בכל מקרה אתה תידרש להגיע הכי מהר.

קריאה: - - -

איתן כבל: ברור לי.

איתן כבל: דרך אגב, לא המצאתי כלום.

איתן כבל: אני מנסה שלא יהיה רק כתוב, אלא גם איך זה מתכתב במציאות.

איתן כבל: אבל חייבת להיות הבהרה ברורה במנעד היחסים - - -

קריאה: זה כבר קיים, אדוני.

איתן כבל: חברים יקרים, אם הכול היה קיים, לא היינו פה.

קריאה: אני אסביר.

איתן כבל: לא, אל תסביר לי.

איתן כבל: אנחנו פה כדי לתקן או לחדד עוד יותר.

איתן כבל: אני אשמח שאדוני יציג, ובוודאי נשאל איך זה מתקיים היום.

איתן כבל: אבל אני רוצה שזה יהיה בצורה הרבה יותר יעילה, כי בסוף אתם לא אנשי המקצוע.

איתן כבל: אני לא מטיל לפתחכם את העובדה הזו.

איתן כבל: אבל חייבת להיות במכבי אש, המינימום של המינימום, שמגיע כבאי, איך הוא מתמודד עם אירוע גז.

איתן כבל: אני מניח שאדוני יפרט לנו בהמשך.

איתן כבל: ולכן אמרתי, העניין של המוקד והעניין של ללא דיחוי או זמן ההגעה הנדרש.

מרב תורג'מן: אני רק אציין שאם אדוני מתכנן או בכוונתו לתקן את סעיף 2 לצו, זה סעיף שכבר אושר לעניין הפעלת מוקד החירום, אז נדרשת פה בקשה לדיון מחדש.

איתן כבל: אני כבר מבקש דיון מחדש.

מרב תורג'מן: בסדר.

מרב תורג'מן: הוועדה סיימה את הדיונים בדיון הקודם בסעיף 4, אולם היא דילגה על סעיף 3(א) שעניינו הסיפור של ללא דיחוי.

מרב תורג'מן: השאלה היא מאיפה תרצה להמשיך.

איתן כבל: ברשות

איתן כבל: כם, אני רוצה קודם כל לסכם את העניין של ללא דיחוי.

איתן כבל: סיימנו אז את הדיון סביב העניין הזה.

איתן כבל: אני ארצה לשמוע את בעלי העניין, גם אותך, שרון, שתוכלי להציג את הדברים.

איתן כבל: קודם כל אנשי המקצוע והחברות והגופים.

איתן כבל: אחר כך ניתן לאורחים נכבדים שעברו דרך הבניין הזה.

חן בר-יוסף: צהריים טובים.

חן בר-יוסף: אני חן בר-סיוף, מנהל מינהל הדלק והגז במשרד האנרגיה.

חן בר-יוסף: אני רוצה להזכיר רגע את כל ההצעה וכל החקיקה עצמה.

חן בר-יוסף: החוק בישראל קובע שחברת גז יכולה להגיע בתוך 24 שעות לאירוע.

חן בר-יוסף: במסגרות רישיונות שניתנו בשנים האחרונות כיווצנו את זה לשלוש שעות לאירוע, וגם זה, אנחנו לא חושבים שזה המענה הנכון והמיטבי.

איתן כבל: מהו לדעתכם המענה המיטבי?

חן בר-יוסף: המענה המיטבי זה להגיע מידית.

חן בר-יוסף: על זה אין שאלה.

חן בר-יוסף: כיוון שכולנו חיים במדינת ישראל, מדינה צפופה שיש בה קשיי הגעה, המענה המיטבי היה לענות כמה שיותר מהר, ולפי מה שהוחלט פה בוועדה, אנחנו עומדים על שתי דקות למענה.

איתן כבל: כיוון שאני כבר מבין את כל המושגים, אל תשתמש במושגים שאני לא יודע לאחוז בהם.

איתן כבל: אני חייב מושגים שאני אוחז בהם.

איתן כבל: למה אני מתכוון?

איתן כבל: דיברנו על לענות, אמרנו, אני רוצה שיהיה מוקד - - -

חן בר-יוסף: זה חובה ברישיון כבר היום.

איתן כבל: אני מדבר על מוקד אחוד.

איתן כבל: אם לא יהיה מוקד אחוד, זו תהיה בעיה, גם בעיה למכבי אש לאתר בכלל – ואני אאפשר להם עוד מעט להתייחס.

איתן כבל: ברגע שאתה במוקד מסודר, אז באופן טבעי מיד עונים לך.

איתן כבל: או לחילופין, יש לך פה את מכבי אש, הוא לא צריך לחפש את החברה ואיפה מספרי הטלפון שלה, וכן פתוח או לא.

איתן כבל: ויש את המוקד האחוד הזה, מכבי אש באותו רגע מודיע, אני במקום זה וזה, זאת חברת אמישראגז, סופרגז, או אחת החברות החדשות, ואז הוא יודע בדיוק את מי מהכוחות האלה להקפיץ.

איתן כבל: זה סדר הפעולות.

איתן כבל: אני רוצה לקבוע את הזמן שהוא המהיר ביותר לדעתכם שצריך להגיע.

איתן כבל: בתחקיר שעשו בערוץ 10, קודמך בתפקיד או קודם קודמך, הבנתי שהוא כתב את הנוהל הקודם או הקיים - - -

יהודה גסנר: שותף.

איתן כבל: שותף בהכנת הנוהל, והוא הגדיר הגדרות.

איתן כבל: אני רוצה שאדוני יגיד לי לשיטתו.

איתן כבל: מה עמדתך כמנהל המינהל?

איתן כבל: האם אתה חושב שצריך זמן חלוט או זמן אמורפי?

חן בר-יוסף: אני חושב שצריך סדר פעולות חלוט, ולא זמן, כיוון שכולנו חיים על פני הקרקע.

חן בר-יוסף: היינו בזמן חלוט והוסבר לנו, הודגם לנו, הוצג לנו.

חן בר-יוסף: למעשה זמן חלוט זה ווישפול ת'ינקינג, אבל לא משהו שמישהו יכול בגינו להיכנס בדין הפלילי ולהיות מואשם בפלילים על זה שחיכה לו בדרך כל תהליך, רמזור, פקק או תקלה ברכב.

חן בר-יוסף: לעומת זאת, סדר פעולות חלוט, דהיינו, מרגע קבלת הקריאה במוקד, הרמת טלפון לאיש שנמצא הכי קרוב לאירוע, האיש הזה עוזב כל מה שיש לו, למעט אם יש לו מערכת גז פתוחה מסוכנת, עוזב כל מה שיש לו מידית, יוצא לרכב ויוצא לדרך, למקום האירוע, בלי שום עיכוב - - -

איתן כבל: גם אם הוא באירוע אחר?

חן בר-יוסף: אם הוא באירוע אחר, אז הולכים לבא בתור.

חן בר-יוסף: אם לחברה יש 5,000 לקוחות, ויש לה רק טכנאי אחד כי זה מה שהיא מחויבת לפי רישיון הספק שלה, אז חברה כזאת צריכה לנתח את שלל האירועים שיש לה במהלך יום, ולהבין שהיא צריכה לשכור אנשים נוספים.

חן בר-יוסף: זה חלק מהמחויבות שלה לעשות סקר סיכונים, להבין איפה היא נמצאת, להבין מה היקף האירועים שלה, והיא מדווחת לנו כל חודש, ובהתאם לזה לתת מענה.

חן בר-יוסף: אבל עובדתית מה הצורך להגיד חצי שעה – שזה גם יכול להיות הרבה, שלא נתבלבל.

איתן כבל: נכון, זו בדיוק הבעיה.

חן בר-יוסף: יכול להיות שגם שתי דקות זה הרבה.

חן בר-יוסף: אף אחד לא יודע מתי יגיע הניצוץ מרגע שיש אווירה נפיצה בחדר, אף אחד לא יודע להגיד.

חן בר-יוסף: האם שלוש שעות זה הרבה מדי?

חן בר-יוסף: בוודאות הרבה מדי.

חן בר-יוסף: האם שעה וחצי זה יותר מדי?

חן בר-יוסף: זה יותר מדי.

חן בר-יוסף: אבל להגיד שעה, ואחר כך שבן אדם יגיד, אני רק 20 דקות משם, אז בעוד 20 דקות אני אסגור פה, ויש לי שעה לפי החוק, מה אכפת לי, נגיע אחר כך – לא, קיבלת קריאה, עזוב הכול, עזוב הכול, וזו המחלוקת שלנו עם החברות.

חן בר-יוסף: זה עלה חזק בדיון שעבר, אנחנו אמרנו ללא דיחוי, עזוב הכול, הכול, למעט אם יש לך מערכת גז פתוחה שיכולה להוות סיכון.

איתן כבל: ואז הוא צריך ללכת לשני?

חן בר-יוסף: ואז לעבור לבא בתור, להגיד, אני לא יכול עם מערכת גז פתוחה, יעברו לבא בתור.

קריאה: הלקוח יוכל לעבור בתור?

איתן כבל: לא הלקוח.

איתן כבל: המוקד שמנהל את - - -

חן בר-יוסף: המוקד שמנהל את הטכנאים שצריכים לפעול.

חן בר-יוסף: זה הקונספט.

איתן כבל: יהודה, חשוב לי שתתייחס לסיפה של הדברים, כשאתה אומר חצי שעה, זה יכול להיות הרבה.

איתן כבל: האם לא נכון, אומר מנהל המינהל, שהתהליך מרגע שמכבי האש הוזנק למקום, הוא מודיע בזמן אמת למוקד של אותה חברה, והוא אומר לו, אדוני, צא לדרך?

יהודה גסנר: קודם כל, מה שמינהל הדלק מציג בוודאי זה רק טובת הצרכנים, שלא יהיה ספק.

יהודה גסנר: ואם אפשר להגיע למצב של פחות מ-30 דקות זה בוודאי מבורך.

יהודה גסנר: כשקבעתי את המספרים בזמנו, כשהייתי שותף בהכנה, זה מתוך הניסיון האמפירי.

יהודה גסנר: אם אתה לא קובע מספרים מוחלטים, זה נתון לפרשנות, עורכי הדין חוגגים, ואחר כך קורה מה שקורה.

יהודה גסנר: האם 30 דקות למענה בשטח הוא אפשרי?

יהודה גסנר: לעניות דעתי, בהחלט.

יהודה גסנר: אני הסתמכתי בזמנו על בחינה שעשיתי וראיתי שמד"א מחויב להגיע תוך 17 דקות.

יהודה גסנר: שירותי כבאות אש והצלה שנמצאים פה יכולים להעיד תוך כמה זמן לוקח להם להגיע.

יהודה גסנר: נכון שזה דורש אמצעים אחרים, אמצעי ניידות או אמצעי אזהרה, צ'קלקות, כל הנושאים שעלו פה, אבל אלה הנושאים המשניים.

יהודה גסנר: אפשר להגיע תוך חצי שעה.

יהודה גסנר: לגבי מקום שאי אפשר להגיע, אחת מן השתיים: אתה לא יכול להגיע, אל תמכור גז.

יהודה גסנר: חד וחלק.

יהודה גסנר: לגז יש היום תחליף.

יהודה גסנר: בשימוש הביתי החשמל מחליף את הגז.

יהודה גסנר: לגבי אפשרויות נוספות, ומי שגר בבתים משותפים עם מעליות יודע, אפשר להדריך את ועדי הבתים, אפשר להדריך עוד גורמים מסביב שייתנו מענה בתוך הרבה פחות מחצי שעה על פי אישור ורישוי, ותקבעו מה שאתם רוצים, של אותו ספק.

איתן כבל: תודה, יהודה.

איתן כבל: חברים יקרים, כל גורם כאן מייצג אינטרס מסוים, ואני אומר, אינטרס לא במובן השלילי, אלא עמדה.

איתן כבל: אנחנו נקשיב, ומכל גוף ידבר אדם אחד.

איתן כבל: אני לא מתכוון שכל גוף פה ימחזר את עצמו לדעת.

איתן כבל: זה אחד הנושאים היותר חשובים שאני רוצה לסכם אותם.

איתן כבל: שרון, הצעתי היא שתקשיבי לכל העמדות, ואז יהיה לך יותר קל להציג את העמדה הערכית שלך וגם הרגשית שלך בתוך התהליך הזה.

איתן כבל: בבקשה, אדוני.

יורם טמיר: אני יורם טמיר, יו"ר חטיבת חברות הגז הקטנות באיגוד לשכות המסחר.

יורם טמיר: אני רוצה להעיר הערה מקצועית.

יורם טמיר: אני מסכים בהחלט עם חן שסדר הדברים פה זה הדבר העיקרי, אבל ברוב המקרים אם מאפשרים במסגרת התקנות, ויש לנו הצעה בהמשך לעניין הזה – כי הדבר החשוב ביותר פה זה סגירות אספקת הגז.

יורם טמיר: כל חכמי הגז פה יסכימו איתי.

יורם טמיר: אני חושב שאין אחד שלא.

יורם טמיר: לכן כל אפשרות או כל אמצעי שיהיה לנו כדי לסגור את הגז, הוא שקול כנגד כל הדיונים על זמנים וצורת הגעה ומשך הגעה, כי רוב המקרים הם כאלה שאם המתלונן מונחה, סוגר את הגז, לא צריך להגיע אליו בכלל.

יורם טמיר: זו עובדה.

יורם טמיר: רוב המקרים, מתוך 7,000 תלונות שמגיעות כל שנה, אף אחד לא יודע להגיד לנו כמה מהן היו דליפות גז אמיתיות.

יורם טמיר: אבל אנחנו בניסיון שלנו יודעים לאתר שברוב המקרים המתלונן מונחה לסגור את האספקה, ואז אפשר לבוא אליו מחר בבוקר.

יורם טמיר: אין לו זרימת גז, ואז הוא לא מסוכן.

איתן כבל: תודה.

איתן כבל: לא, לא, קודם כל חברות.

בני פרץ: לי יש גם לגבי החברה, דנו על זה בפעם שעברה.

איתן כבל: לא, אנחנו לא עוסקים בפניות ציבור עכשיו.

איתן כבל: לא פניות ציבור.

איתן כבל: היה דיון פה איתך בנושא הזה, הבאתי לך את כל המסמכים על חברת אמישראגז, ואני אמשיך.

איתן כבל: זה לא הדיון פה.

בני פרץ: גם בנושא בטיחותי.

איתן כבל: נשמה, זה לא הדיון.

בני פרץ: לא, לא.

בני פרץ: זה הדיון.

בני פרץ: חברות הגז.

איתן כבל: שם ותפקיד, בבקשה.

אייל גור: אני אייל גור, מהתאחדות התעשיינים.

אייל גור: אני שמח על הדברים שאמר מנהל מינהל הגז, לא כי אני מסכים עם ההצעה שלו, אלא כי אני חושב שבצורה מאוד מתומצתת ובהירה הוא הניח על שולחן הוועדה את הדילמות, את המחלוקות ואת ההכרעות שהוועדה צריכה לקבל.

אייל גור: עמדתנו היא כדלהלן, אם נקודת המוצא המקצועית היא שחייבים להגיע תוך דקות ספורות, יש רק מסקנה אחת:

אייל גור: במצב הנוכחי חברות הגז לא יכולות לעשות את זה, זה פשוט לא מעשי, בלי כלים, בלי הגדרה של כוח חירום, רכב חירום, סירנות, אפשרות לנהוג נגד חוקי התנועה.

אייל גור: זה ברור שיש רק גוף אחד שמסוגל לתת מענה לצורך הזה, אם הוא קיים, וזו רשות הכבאות, כי לה יש את הכלים, לה יש את הרכיבים, לה יש את הסמכויות, ואת הכוחות החוקיים.

אייל גור: ואם זו נקודת המוצא, אין דילמה בכלל.

אייל גור: החוק צריך להיות מאוד ברור.

אייל גור: מי שצריך להגיע זה הכבאות, ולא חברות הגז כי אין להם את הכלים, ולא ניתן לתת להם את הכלים האלה בצו.

אייל גור: אפשר ללכת לחקיקה ראשית, ולהגיד שיש כוחות וסמכויות לגוף פרטי כמו שיש לכוחות חירום ממלכתיים.

אייל גור: זה לא מונח כרגע על השולחן.

אייל גור: אין הצעת חוק כזו, ואני לא חושב שמישהו מהמשפטנים חושב שאפשר בצו לעשות את זה.

איתן כבל: יקירי, תתקדם.

איתן כבל: במשפט הראשון שאמרת, הבנתי.

איתן כבל: תתקדם.

אייל גור: אלא מה?

אייל גור: הניסיון המצטבר של חברות הגז, של ספקי הגז, לאורך 70 שנה של פעילות, עם אלפי קריאות בכל שנה, מראה ששלוש שעות זה לא יותר מדי זמן.

אייל גור: אנחנו חושבים שחקיקה צריך לעשות על סמך מסד נתונים.

אייל גור: ומסד הנתונים שאנחנו מחזיקים בידינו מראה ששלוש שעות זה זמן סביר, יחד עם אותן הנחיות טלפוניות שנותנים לצרכן.

אייל גור: ולכן כאשר מר בר-יוסף אומר, אנחנו מצפים ורוצים שהצו יקבע סדר פעולות שבו עוזבים כל מה שהוא לא אירוע ולא סיכון בטיחותי באמצע – היה בזמנו ביטוי שאהבנו: שולה, עזבי הכול ורשמי הפרטים.

אייל גור: – שומטים מהיד את הכול.

אייל גור: וזה מה שהם אומרים בכנות רבה, הם אומרים, ככה אנחנו מפרשים את ללא דיחוי.

אייל גור: אנחנו חושבים שלא תהיה בזה תועלת בטיחותית משום שהמצב היום של שלוש שעות הוא מספק.

אייל גור: זאת אומרת, לא מנענו תאונות עם החמרת הנורמה בהקשר הזה במובן הזה.

אייל גור: מצד שני, יצרנו ללא ספק נזק ודאי ומוחשי שאין שאלה לגביו לאלפי צרכנים – אני מדבר במספרים גדולים על פני תקופות כמובן.

אייל גור: אבל ודאי מדובר בכל חברות הגז, בעשרות ומאות מקרים ביום שבהם עוזבים לצרכן את העבודה ואומרים, אתה נשאר עכשיו בלי גז.

אייל גור: אני לא מדבר על זה שבמקרה כזה יכול להיווצר סיכון בטיחותי כי הטכנאי נמצא בלחץ - - -

איתן כבל: אני מוכרח לומר לך, אני חושב שכדאי לך לוותר על הסיפה.

איתן כבל: תבדוק את החברה שכל העסקים שלה כולם בטיפולי אירועי גז באותו רגע.

איתן כבל: חלאס.

אייל גור: אבל אדוני היושב-ראש, זה מה שקורה - - -

איתן כבל: די, נו, באמת.

איתן כבל: אל תגזים.

אייל גור: אני לא מגזים.

איתן כבל: דיברת, איך שהוא היית על הנתיב.

איתן כבל: פתאום יצאת לארץ אחרת?

אייל גור: לא, אני לא רוצה שזה ישתמע ככה.

אייל גור: אני רוצה להסביר.

אדוני, עד הלחץ של הטכנאי הבנתי.

איתן כבל: כן.

איתן כבל: אתה מבין?

קצת יותר מדי.

אייל גור: אדוני היושב-ראש, אני רוצה להסביר את עצמי כי אני לא חושב שעזבתי את הנתיב.

אייל גור: מינהל הגז רואה את אותו מקרה - - -

איתן כבל: אל תסביר לי את מינהל הגז.

איתן כבל: הוא הסביר.

איתן כבל: אני פה כדי לפרש אותו.

איתן כבל: אל תפרש לי אותו.

איתן כבל: אתה תגיד את עמדתך.

איתן כבל: זה הכול.

איתן כבל: עמדתך ברורה.

איתן כבל: אתה רק מקלקל אותה עכשיו.

אייל גור: אני לא חושב שאני מקלקל אותה.

איתן כבל: אוקיי, תקלקל.

איתן כבל: בבקשה.

אייל גור: אז אני מקלקל.

איתן כבל: משפט אחרון.

אייל גור: אנחנו חיים את היום-יום, מספר הטכנאים הוא מוגבל, - - -

איתן כבל: אדוני, אמרת את זה.

אייל גור: אז למה אתה חושב שיצאתי מהנתיב?

אייל גור: אני מסביר לך את התוצאה האמיתית של ללא דיחוי.

איתן כבל: אז אדוני, תודה.

איתן כבל: העניין ברור.

איתן כבל: סיימת את הדברים שלך.

אייל גור: תודה לך.

איתן כבל: אני הבנתי מה שאתה אומר.

איתן כבל: בוודאי בפתיח אמרת דברי טעם.

גד ואנונו: אני גדי ואנונו, מנכ"ל חברת גזגל.

גד ואנונו: אני קצת מופתע מהחוק.

גד ואנונו: אתם אומרים שהם אנשי מקצוע.

גד ואנונו: סליחה אם אני פוגע במישהו, אין לי כוונה כזאת - - -

לאה ורון: מהצו.

לאה ורון: מדובר בצו שהוועדה מבקשת לאשר.

גד ואנונו: הצו הוא בלתי אפשרי, הוא לא הגיוני בעליל.

גד ואנונו: זה כמו לבקש פקודה בלתי חוקית.

גד ואנונו: ואני מוכן שיבוא מי שרוצה מהמשרד, יישב בתור תפקיד המנכ"ל, ימנכ"ל אותה, והוא יראה שתוך 24 שעות הוא יהיה בדין פלילי.

גד ואנונו: הם לא יודעים כל כך על מה הם מדברים.

גד ואנונו: אנחנו לא כיבוי אש שיושבים ומחכים לקריאה.

גד ואנונו: אף אחד פה לא יושב ומחכה לקריאה.

קריאה: אפשר למחות על זה?

קריאה: למה?

קריאה: כיבוי אש יושבים ולא עושים כלום?

גד ואנונו: טכנאים עובדים בכל הארץ, וזה לא משנה איפה הם עובדים.

גד ואנונו: זה לא הגיוני הנסיעות, אפילו חצי שעה וגם לא שעה, וגם לא שלוש שעות לפעמים.

גד ואנונו: אני עבדתי בהרבה חברות גז, סופר גז, פזגז, אמישראגז.

גד ואנונו: קצת לתת קרדיט לחברות הגז, אנחנו יודעים גם לברור מה צריך, להוציא את הטכנאי מהבית של איתן כבל באמצע שהוא מרכיב לך כיריים ולהגיד לו, עוף לשם, עזוב הכול.

גד ואנונו: למרות שהחוק הזה פוגם גם בחוקים אחרים, כי אם לקוחות מחכים, ואתה מאחר לה, ואז ישר היא רוצה 600 שקל כי אתה מאחר לה, וכולי.

גד ואנונו: זה חוק שפוגע בחוק שפוגע בחוק.

גד ואנונו: ויתרה מזאת, זה פשוט - - -

איתן כבל: זה אותם דברים של הנציג שבמקומו התיישבה הגברת, רק במילים אחרות.

גד ואנונו: במילים אחרות, זה בלתי ישים.

גד ואנונו: אף אחד פה לא יכול לעשות את זה.

גד ואנונו: מי שיכול לעשות את זה, שירים את היד.

גד ואנונו: ואם הוא חושב שהוא יכול, אני מזמין אותו, שהוא יבוא להיות טכנאי, פעם אחת.

גד ואנונו: פעם אחת יעשה את זה, אני אתן לו מה שהוא רוצה.

איתן כבל: תודה.

איתן כבל: עורכת הדין שולי אשבול, שהיא גם ידידה וחברה אישית שלי, לשם הגילוי הנאות, בבקשה.

שולמית אשבול: אני כאן מטעם אמישראגז.

שולמית אשבול: אנחנו מקיימים דיון על צמד המילים 'ללא דיחוי'.

שולמית אשבול: צמד המילים הזה הוא לא הגיוני, הוא לא אפשרי, ורק הוויכוח כאן מראה כמה הוא לא אפשרי.

שולמית אשבול: עם כל הכבוד ליהודה שאמר, תוך חצי שעה ואם לא אל תמכרו גז.

שולמית אשבול: אין בעיה, אנחנו ננתק את רוב הנגב, ננתק את רמת הגולן, ננתק חלקים מהגליל, ואתה יודע מה, ננתק גם חלקים מתל אביב כי אי אפשר להגיע אליהם תוך חצי שעה, ולא נמכור לשם גז, ואז אנחנו נעמוד בהוראות האלה.

שולמית אשבול: אני חושדת שכל מה שנאמר על זה שאנחנו לא מערך חירום, ובניגוד לגופי החירום שמתוקצבים על ידי המדינה, יושבים עם תקציבים ממשלתיים כל המכוונות שלהם היא לתת מענה.

שולמית אשבול: לנו יש מכוונות אחרת.

שולמית אשבול: מעבר לזה שאנחנו חברות פרטיות, שגם צריכות להרוויח, אחרת לא נתקיים, המכוונות שלנו היא לספק גז.

שולמית אשבול: בצמוד לזה קיימת האחריות שלנו להשיב לקריאות ולבצע תיקונים או לטפל במקרים של סכנה.

שולמית אשבול: אבל בין זה לבין להציב לנו את הדרישה 'ללא דיחוי', זה לא הגיוני.

שולמית אשבול: אני רוצה להגיד לך עוד משהו.

שולמית אשבול: השתתפתי כאן בדיונים קודמים לגבי חקיקה שנוגעת להחלפת ספק גז.

שולמית אשבול: אתה אמרת, אני לא אתן לכם, החברות הגדולות, לסגור את משק הגז, אני לא אתן לכם למנוע מחברות קטנות להיכנס, אני אגביר את התחרות.

שולמית אשבול: עשית עבודה נפלאה שם, ואתה תהרוג אותם פה.

שולמית אשבול: אתה פשוט תהרוג את החברות הקטנות פה, כי הן לא יהיו מסוגלות לתת שום מענה - - -

איתן כבל: דרך אגב, החברות הורגות אותן גם ככה לבד.

גד ואנונו: זה נכון, אבל גם הם לא יכולים.

גד ואנונו: לא אנחנו ולא הם.

גד ואנונו: אף אחד לא יכול.

קריאות: - - -

שולמית אשבול: איתן, זה גם נכון, אבל אלה כוחות השוק ואתה צריך לחשוב עד כמה אתה רוצה להתערב בתוך כוחות השוק.

שולמית אשבול: אני רוצה להציע לך משהו לצמד המילים האלה 'ללא דיחוי'.

שולמית אשבול: צמד המילים 'ללא דיחוי', לדעתי, הוא לא אפשרי.

שולמית אשבול: וכמו שראינו כאן ושמענו, כל דבר הוא תלוי נסיבות ותלוי אירוע.

שולמית אשבול: בכל אחת מהחברות, גם בקטנות, יש עשרות אם לא מאות קריאות ביום.

שולמית אשבול: אתה גם לא יודע אם קריאה היא קריאה רצינית או קריאה של אדם מודאג שלא יודע איך משתמשים או מה פירוש הסימנים שיש לו.

שולמית אשבול: ולכן כל קריאה היא תלוית מקום, תלוית אירוע, תלוית נסיבות.

שולמית אשבול: ויכול להיות שישנו אירוע שנמצא בדיוק ליד המשרדים של אמישראגז, ולשם היה ניתן להגיע תוך דקה - - -

איתן כבל: שולי, העניין ברור.

שולמית אשבול: לכן אני חושבת שצריך להציע זה איזשהו ניסוח שמתחשב באפשרויות.

שולמית אשבול: זה צריך להיות במהירות הראויה, במהירות האפשרית, בהקדם האפשרי.

שולמית אשבול: זה המנעד שאפשר לנוע בתוכו.

איתן כבל: שולי, תודה.

איתן כבל: העניין ברור.

בני פרץ: אדוני היושב-ראש, - - -

איתן כבל: אני אאפשר לך.

איתן כבל: אני קודם כל בעניין מאוד מסוים.

איתן כבל: תן לי לסיים אותו .

בני פרץ: גם זה נושא - - -

איתן כבל: לא.

איתן כבל: אחרי זה אני אאפשר לך.

איתן כבל: תן לי קודם כל - - - את העניין הזה.

שלמה אביטן: אני שלמה אביטן, מחברת גז יגל.

שלמה אביטן: התחלת את הדיון בפתיח טוב, לעשות מוקד מרכזי ואחיד לגולם, אז אני רוצה להוסיף עוד כמה רעיונות.

שלמה אביטן: יש לנו כמה אלפי טכנאים שהם עצמאים לחלוטין, ומי שמפיק להם את הרישיונות זה משרד התשתיות.

שלמה אביטן: יש להם את כל הכתובות שלהם, ודרך המוקד הזה, לפי הכתובות שנמצאות בקרוב למקום האירוע, ואני מאמין שהם פזורים בכל הארץ, יכלו לתת להם פתרון מידי להגיע.

שלמה אביטן: צריך גם זמן סביר להגיע כי ללא דיחוי זו מילה מחשמלת, אני לא יודע איך לקרוא לה, אבל זמן סביר.

שלמה אביטן: אומנם יהודה אמר שמכבי אש ומד"א צריכים להגיע תוך 17 דקות או רבע שעה - - -

איתן כבל: לא, זה לא דומה.

שלמה אביטן: בסדר, לא דומה כי הם פרוסים בכל - - -

איתן כבל: עזוב, העניין ברור.

איתן כבל: יש לו סירנה, - -

שלמה אביטן: הם גם פרוסים בכל הארץ, בכל נקודה - - -

איתן כבל: - - יש לו סמכות חוקית לעבור באור אדום.

שלמה אביטן: אנחנו מבקשים לרכב טכנאים, לא סירנות, חניה למצוא – אני אתן לך דוגמה, לפני חודשיים הוזעקנו לתל אביב לדליפה, הטכנאי שם את האוטו על המדרכה, ירד לקחת כלים ולא מצא את האוטו.

שלמה אביטן: לקחו אותו העירייה.

שלמה אביטן: מה עושה באותו רגע הטכנאי?

שלמה אביטן: מי יטפל?

איתן כבל: אפשר לייצר מצב שכתוב שלט - - -

שלמה אביטן: רשום השלט, אני יכול לשלוח לך - - -

איתן כבל: שנייה, רגע.

איתן כבל: כפרה עליך, בסדר?

איתן כבל: נו, הבנתי אותך, אתה מביא רעיונות יפים.

איתן כבל: אתה צודק, אבל זאת לא הבעיה המרכזית.

איתן כבל: אני מבין מה שאתה אומר.

שלמה אביטן: אבל צריך לתת לזה פתרון.

איתן כבל: על זה ניתן להתגבר.

שלמה אביטן: איך נתגבר?

איתן כבל: זה מסוג הדברים שאפשר להתגבר עליהם.

שלמה אביטן: אבל אנחנו מקבלים גם אלפי דוחות בשנה - - -

איתן כבל: אבל אני אומר את זה, אתה צודק בעניין הספציפי הזה.

איתן כבל: זה החלק הקל.

איתן כבל: אפשר לייצר לו כללים שמי שנמצא בקריאת חירום, אפשר לתת לזה את המענה.

איתן כבל: יש לנו אירועים דומים של מד"א ואיחוד הצלה, שיש את מד"א נניח, ומגיע איחוד הצלה והוא עומד במקום לא - - - אז הוא מקבל דוחות.

איתן כבל: אני מבין מה שאתה אומר, זו נקודה שצריך לתת עליה את הדעת, אבל זה לא בליבת העניין עכשיו.

דוד בן יהודה: אני דוד בן יהודה, מנכ"ל ישראגז אופק בע"מ.

איתן כבל: תחדש לנו.

דוד בן יהודה: תודה.

דוד בן יהודה: העניין הוא פשוט מאוד.

דוד בן יהודה: כשכיבוי אש מצלצלים לחברת הגז, ואומרים, הצלחנו לסגור את הגז, הדחיפות הסתיימה.

דוד בן יהודה: היינו פה בדיונים קודמים, הובן, זה מה שמדובר.

דוד בן יהודה: אם אין גז, אי ן סכנת פיצוץ.

דוד בן יהודה: גז הוא נפיץ.

דוד בן יהודה: אז אם כיבוי אש הצליח לסגור את הגז, תודה רבה, הוא שם את הפתק, שם את מה שצריך, המקום סגור, אין גז.

איתן כבל: עשה לי טובה, אתה כבר הבאת לנו מחוכמתך.

איתן כבל: אל תיכנס איתי לעניין שהגיע מכבי אש ואומר לך, אח שלי, הכול בסדר.

איתן כבל: עזוב את זה.

איתן כבל: אני מדבר איתך עכשיו באופן עקרוני.

איתן כבל: אנחנו מדברים ברמת העיקרון.

איתן כבל: עזוב עכשיו את הכללים שמתקיימים באותה מערכת יחסים שאמורה להתקיים בין מכבי האש לבין החברה.

איתן כבל: זה טקט אחר.

איתן כבל: עכשיו אנחנו עוסקים בשאלה מאוד נקודתית, מאוד עניינית, הגעה לאירוע גז.

איתן כבל: אתה הרי עוד לא יודע מהו, אם הוא אירוע דחוף, אם הוא אירוע שרק צריך לסגור, אף אחד לא יודע באותה שנייה.

דוד בן יהודה: קודם כל, סגירת הגז מבטלת - - -

איתן כבל: אח שלי, אני לא עכשיו בקורס הדרכה אצלך, שאתה אומר לי מה אני צריך לעשות.

איתן כבל: סליחה.

דוד בן יהודה: לא, לא.

דוד בן יהודה: אין צורך להגיע תוך זמן קצוב מראש.

איתן כבל: אוקיי, הבנתי.

איתן כבל: תודה.

איתן כבל: העניין ברור.

דוד בן יהודה: אין צורך.

איתן כבל: תודה.

איתן כבל: העניין ברור.

יותם אדמי: אני יותם אדמי, היועץ המשפטי של חברת סופרגז.

יותם אדמי: הנושא שעולה כאן, התחיל מהדברים הנכונים מאוד, לטעמי, שאמרת, ועובר כחוט השני לאורך הדברים.

יותם אדמי: בסופו של דבר, מינהל הדלק והגז הביאו לכאן צו שמטרתו לטפל באירועי גז.

יותם אדמי: ועל אף שטיפול באירוע גז הוא דבר שנמצא תחת כמה סמכויות – כבאות, משטרה, מינהל הדלק והגז, כמובן חברות הגז והטכנאים שלהם, הצו מדבר אך ורק על חברות הגז ועל האחריות שלהם.

יותם אדמי: ונראה לי שאם בצו הזה היתה התייחסות גם לאחריות של הכבאות וגם לאחריות של גופים נוספים באופן שהיית יכול להגיד, אדוני היושב-ראש, אוקיי, אולי חברות הגז אומרות ובצדק שהן לא יכולות בגלל שאין להם צ'קלקות ואין להם את כוח האדם וחסרים טכנאים להגיע ללא דיחוי, אני עדיין יודע שיש גוף במדינת ישראל שיודע לעשות את זה, אז לבך היה יותר שקט, ולבם של אנשים כאן היה יותר רגוע בשביל לאפשר הוראות שהן ריאליות.

יותם אדמי: הבעיה היא שכל הגופים שהיו אמורים להגיד – ואני אומר את זה כאזרח, בכלל לא כנציג של חברה – אנחנו פה שמים את היד בפנים ומתערבים, וכל אחד נותן את מה שהוא יכול, פשוט נמנעים , לצערי הרב, מלעשות את זה.

יותם אדמי: המוקד המשותף שדיברנו עליו, קיבלנו תשובה ממינהל הגז: זו אחריות שלכם, לכו אתם תפתרו את זה.

יותם אדמי: הכבאות שדיברנו איתם ואמרנו להם, חבר'ה, בואו נכניס סעיף שאומר שכל פעם שספק גז רואה שהוא לא מצליח להגיע ללא דיחוי, יש לו אחריות להתקשר אליכם ולהגיד איפה האירוע, לתאם איתכם, לשלוח את הבן-אדם, בואו נעשה שיתוף פעולה, בואו נראה איך פותרים את זה לטובת אזרחי מדינת ישראל.

איתן כבל: העניין ברור.

יותם אדמי: הם ישבו איתנו בישיבה, היתה תמימות דעים.

יותם אדמי: לתוך הצו זה לא נכנס.

איתן כבל: תודה.

הדר זיו: אני הדר זיו, יועצת משפטית של פזגז.

הדר זיו: אדוני, אני רק רוצה להוסיף למה שנאמר לגבי המונח ללא דיחוי.

הדר זיו: קודם כל, עשינו בדיקה משפטית מעמיקה בדין הישראלי ואין אותו בשום מקום בחקיקה אחרת לגבי זמני הגעה, רק לנושא דיווחים.

הדר זיו: עם זה אנחנו מסכימים.

איתן כבל: דרך אגב, מי הדלפן הכי גדול מבין החברות?

בני פרץ: אמישראגז.

חן בר-יוסף: זה תלוי - - -

קריאות: - - -

איתן כבל: שקט.

איתן כבל: שלוש יחידות, אבל יודע לעשות הבחנה.

איתן כבל: אני לא התכוונתי שתגיד לי שאחד שיש לו אלף לקוחות – הכוונה שלי היא יחסית למספר הלקוחות שלו.

חן בר-יוסף: אין לי נתון כזה.

איתן כבל: יש בכלל נתון כזה?

איתן כבל: אז אני מבקש לקבל אותו ב-48 השעות הקרובות.

איתן כבל: אם יש נתון כזה, הוא צריך להיות באנטר אחד, בלחיצת כפתור אחת.

איתן כבל: אם לא, אז אתם בבעיה.

איתן כבל: גם את זה תצטרכו לסדר, כמו הצוברים.

איתן כבל: אני חייב לדעת בצורה את העניין הזה.

איתן כבל: אני חושב שהוא נתון שאמור להיות כל כך ברור.

עבד אל חכים חאג' יחיא: כבוד היושב-ראש, אנחנו רוצים אותו מעודכן, שלא יגידו לנו עד סוף 2016 היה לנו נתון כזה, כי אנחנו רגילים לקבל נתונים כאלה.

חן בר-יוסף: הבעיה היא מספר הלקוחות, ולא כמה דליפות.

חן בר-יוסף: דליפות אני מקבל.

חן בר-יוסף: כמה לקוחות יש.

הדר זיו: אנחנו מסכימים עם מנהל מינהל הדלק והגז שלא ניתן לקבוע זמן הגעה באופן אבסולוטי, אבל אנחנו מציעים הצעה שהיא מעבר לנורמה הסבירה ונוסח של: בהקדם האפשרי.

הדר זיו: זה מיישם גם את המטרה של הצו, זה גם משהו ישים - - -

איתן כבל: אני למדתי שבהקדם האפשרי זה עניין של אישיות.

הדר זיו: לא, אדוני.

הדר זיו: אני יכולה להראות לך סדרה שלמה של חוקים שמשתמשים במינוח הזה: בהקדם האפשרי - - -

איתן כבל: כל אחד יש לו – זה אצלי בהקדם, מה אתה רוצה?

שרון דובקין: במקרה שלי זה היה ארבע שעות, להזכיר לך.

איתן כבל: שרון, תודה.

שרון דובקין: אל תדברי איתי על בהקדם האפשרי.

איתן כבל: שרון, שרון, אני לא אאפשר לך, בכל הכבוד.

גד ואנונו: אם אפשר להוסיף מילה.

גד ואנונו: אולי במעמד הבדיקה התקנית, פשוט להכשיר את כל בעלי הבית איך לסגור הגז הראשי.

גד ואנונו: אם יש לה ריח של גז, שתסגור את הגז הראשי.

גד ואנונו: אף אחד לא יכול בבני ברק להגיע במהירות, ולא באף מקום אחר.

איתן כבל: אתה גם תשלם לי העבודה.

איתן כבל: תודה.

גבי כספי: אני גבי כספי, אני ראש אגף הבטיחות בדורגז.

גבי כספי: אני עושה גם את תפקיד המפקח על הבטיחות.

גבי כספי: אני בא מחיל האוויר, אחרי למעלה מ-20 שנה במערכים מבצעיים.

גבי כספי: מהניסיון שלי, בשום תפקיד כשהייתי שם לא נקבעה כוננות למשהו שאין לך את האמצעים לעמוד בו.

גבי כספי: זאת אומרת, גם בחיל האוויר כשצריך לצאת ולהגיע לאיזושהי פעילות, כאשר התלות מוגבלת באילוצים בשטח, לכל היותר קובעים לך זמן ליציאה, אין זמן להגעה לשטח.

גבי כספי: זה מתקשר לכל הנקודות.

גבי כספי: מי שמדבר על להגיע תוך חצי שעה לאתר, יכול להיות שיגיע בחלק מהם, ברובם כנראה לא.

גבי כספי: נקודתית, אפילו אמצעים כגון אישורי מעבר בחירום, תעודות, שלוש שנים מאז שהיו לנו כאלה כבר לא קיימות.

גבי כספי: פגו תוקף ואף אחד לא נותן אותן.

גבי כספי: שלא לדבר על החניות שדיברו פה באיזור אירוע - - -

איתן כבל: עזבו אותנו מהאירועים.

איתן כבל: חברים, בבקשה, אני מבין הכול, שלא תחשבו שאני מתעלם - - -

גד ואנונו: אבל דבר גורר דבר.

איתן כבל: אח שלי, מה זה?

איתן כבל: נהיית פה – יש לך כמות כזו של אנשים לפי הדיבורים שלך, או מה?

איתן כבל: עזוב, הבנתי, יקירי, נתתי לך גם את הכבוד להעיר.

איתן כבל: התעלמתי.

איתן כבל: עזוב, תן לאחרים.

איתן כבל: זה דיון גם ככה לא פשוט.

איתן כבל: בבקשה, אנא הניחו את כל השאלות שמסביב, שהן שאלות שאני לא יכול להתעלם מהן, אבל אני קודם כל עוסק בשאלת ההגעה.

גבי כספי: בהיעדר אמצעים, להגדיר לנו זמן הגעה זה לא לעניין.

איתן כבל: תודה.

גבי כספי: רגע, לא סיימתי.

גבי כספי: גם ברמת מכבי אש, למיטב הבנתי - - - אין להם זמן מוגדר להגעה.

גבי כספי: יש להם יציאה מידית, אותו דבר.

גבי כספי: אבל כשיש לך את האמצעים לעבור באדום - - -

איתן כבל: אמרנו.

גבי כספי: לנו אין את היכולות האלה.

גבי כספי: זה לא ניתן.

גבי כספי: יש פה מנהל של הכשרת הצרכנים - - -

איתן כבל: אמרנו.

גבי כספי: אמרנו אבל לא עשינו.

איתן כבל: סליחה, אמרת.

איתן כבל: נגמר.

איתן כבל: אמרו אחרים.

איתן כבל: עזוב עכשיו.

איתן כבל: אתה רוצה שאני אוציא עכשיו הודעה להכשרה?

גבי כספי: אני מבקש שמשרד התשתיות ייקח חלק בעניין הזה.

איתן כבל: תודה, תודה.

איתן כבל: לא לחזור על הדברים של האחרים, בבקשה.

איתן כבל: תחשוב על זה שאני יושב אצלך בדיון ודיברו אנשים, ואני חוזר אחריהם על כל מה שהם אמרו.

איתן כבל: מה תרגיש?

איתן כבל: נתתי לך את האפשרות לדבר, אם אין משהו שמרגש אותנו מעבר למידה, אז בבקשה, תן לאחרים להתקדם, אולי לאחרים יש.

גבי כספי: נושא הכבאות ושיתוף הפעולה עם חברות הגז, גם פה אפשר לעשות עוד - - -

איתן כבל: אמרתי את זה ואני אתייחס לזה.

איתן כבל: זה מרכיב מאוד מרכזי.

איתן כבל: אני מסכים.

גבי כספי: זה ישפר מאוד את יכולת - - -

איתן כבל: מסכים.

גבי כספי: היום שיתוף הפעולה לא מספיק טוב.

איתן כבל: תודה.

בני פרץ: אני בני פרץ, גם פעיל חברתי וגם העברתי לך את הנושא בדיון הקודם על חברת אמישראגז.

בני פרץ: אתה מדבר על בטיחות, נכון?

בני פרץ: חברה שנכנסת לבניין בלי רשות בעלי הבניין, בלי רשות נכנסת ומבצעת עבודה בלי לדבר עם ועד הבית, רשלנית מאוד, פגעה ברכושו של אדם וטוענת שזה נושא בטיחותי.

בני פרץ: כשבאותו דיון שקיימתי פה, חברת אמישראגז תוך יום אחד היו אצלי למחרת, לפני שהבאתי לך את המסמכים, ניסו לשחד אותי שאני אשתוק.

בני פרץ: תקשיב למילים שלי.

בני פרץ: עד היום לא רק לא תיקנו, עד היום לא רק שלא מנסים לבצע, עד היום אותו מקום שהם אמרו שממנו הדליפה, תצא מהגג ותפריש את עצמה, כולה סתומה, כולה סתומה.

בני פרץ: ואני שואל, אם חס ושלום קורה אסון, הם ישאירו ויגידו, אנחנו אחראים?

בני פרץ: מי יבנה לנו את הבית מחדש ומי יפצה אותנו?

בני פרץ: על זה אתה לא חושב בחוק שלך להטיל עליהם את החוקים האלה?

בני פרץ: מה, רק אם יסגרו את הברז או לא יסגרו, מתי יגיעו או לא יגיעו?

בני פרץ: ואם קרה אסון במעשה שלהם, איפה הביטוח שלהם?

בני פרץ: מי יבנה לי את הבית?

בני פרץ: אני אוהב אותך מאוד, אני מכיר אותך עשרות שנים פה בכנסת ואני אוהב אותך, איתן, אבל אם אתה עושה עבודה והבאתי לך את כל החומר לפה, והם באותו יום לקחו את הפרטים שלי ובאו שני אנשים לבית שלי מטעמם לשחד אותי, לשחד, ואני על הדבר הזה לא יכול לעבור.

בני פרץ: נכון - - - שאני לא יכול לתבוע אותם משפטית, אבל היתה תלונה במשטרת ישראל, היה הכול, אבל את הרכוש שלי אני רוצה שאתה בוועדה הזאת, אתה תדאג שהם יבואו ויתקנו אותו.

איתן כבל: תודה.

איתן כבל: תודה.

בני פרץ: ואני אגיד לך עוד יותר מזה.

איתן כבל: משפט אחרון.

בני פרץ: יש לי ארונית שבתוכה הארוניות שנמצאים בה השעונים של הגז.

בני פרץ: בתוך הארון יש לי מה שנקרא דלת מיוחדת שנפתחת במקום מסוים בגלל שיש לנו חלל, ובקיץ מצטברים שם ג'וקים, אנחנו רגילים לבוא ולהכניס.

בני פרץ: מה הם עשו?

בני פרץ: הם הדביקו לנו לתוך זה.

בני פרץ: אנחנו לא יכולים לפתוח.

בני פרץ: אני מתקשר אליהם שיבואו, יעמידו את זה בצורה אחרת, שיהיה לי פתח, והם בכלל לא עונים לנושא הזה.

בני פרץ: הם לא עונים.

בני פרץ: מה, אני אפרוץ את זה בעצמי?

בני פרץ: הם יגידו, אתה פגעת ברכוש, - -

איתן כבל: תודה.

איתן כבל: תודה, יקירי.

בני פרץ: - - אתה גרמת לנזילה ולדליפה.

איתן כבל: תודה.

איתן כבל: אני מבין - - -

בני פרץ: שתבין, זה אמישראגז שמשתלט על השטח שלנו ולא יודעים איך לפתור - - -

איתן כבל: תודה, תודה.

איתן כבל: די, זה מספיק.

איתן כבל: יהודה דורון, בבקשה.

יהודה דורון: אני מדבר משום שאצלי קרה אירוע והבניין התפוצץ, ועד היום הוא לא נבנה.

יהודה דורון: כתוצאה מרשלנות בכיכר בנתניה התפוצץ בניין שיש לי חלק בו, ועד היום הבניין הזה לא נבנה.

יהודה דורון: קרוב לשמונה שנים אנחנו בלי בניין.

יהודה דורון: וזאת כתוצאה מזה שהגיע טכנאי שסגר את הברז ותיקן את מה שתיקן, אבל לא בדק שכאשר הוא סגר, כבה לדיירים הגז בבתים, וכשכבה להם הגז בבתים הם חשבו שזה סגור, וכשהוא פתח את הברז בחזרה הגז יצא החוצה ופוצץ את הבניין.

יהודה דורון: לא בניין אחד, שורה שלמה של בניינים.

יהודה דורון: ועד היום, מי שיבוא לנתניה לכיכר העצמאות, הכיכר הכי יפה, יראה הרס שלם.

יהודה דורון: ואף אחד לא אחראי.

איתן כבל: יהודה, יקירי, בכל הכבוד, ואני מכיר את שניכם, ואותך בוודאי אני מכיר, כבר לא נגיד כמה.

איתן כבל: זה לא משהו שאני יודע לתת עליו את התשובות.

איתן כבל: זה לא המקום.

איתן כבל: אין לי כלים בכלל לבדוק.

איתן כבל: זה שאני כוועדה, הרבה פעמים טועים, העשייה שלנו היא יותר מבדרך כלל, זה לא הופך אותי – כל מה שאתה אומר זה משטרה, בתי משפט, מבקר המדינה, זה לא פה.

איתן כבל: אני לא יודע לתת תשובות כאלה.

איתן כבל: בוודאי נושא שהוא כבר כל כך הרבה שנים.

איתן כבל: בטח יש לזה סיבה שזה עומד ככה כל כך הרבה שנים.

יהודה דורון: מה שאני רציתי להעיר זה שטכנאי חייב לבוא ולעשות עבודה, ולא בעל הבית או מישהו יסגור את הברז ולא ידע ללכת לדירות, לבדוק ולעשות.

יהודה דורון: זה תפקידו של הטכנאי וזה גם ההוראות של הטכנאי, כשהוא סוגר ברז, הוא חייב לפתוח ולראות בכל הדירות.

יהודה דורון: ולכן לא להטיל את זה על הצרכן עצמו.

איתן כבל: לא, לא.

איתן כבל: עזוב.

איתן כבל: מה פתאום?! עזוב.

יהודה דורון: ככה שמעתי - - -

איתן כבל: אז שמעת.

איתן כבל: אם הקיר היה מדבר, אלוהים ישמור מה היה קורה פה.

בני פרץ: אבל גם על זה כבודו צריך לתת את הדעת, על נושא מי אחראי - - -

איתן כבל: תודה.

איתן כבל: תודה.

בני פרץ: מה, שמונה שנים - - -

איתן כבל: תודה.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: הנושא של ההגעה, של זמן סביר, לא בא בחשבון.

עבד אל חכים חאג' יחיא: אנחנו רוצים ללא דיחוי.

עבד אל חכים חאג' יחיא: על זה אנחנו לא נוותר.

עבד אל חכים חאג' יחיא: זו עמדתי.

עבד אל חכים חאג' יחיא: בקשר למקרה שיש תיקון, אנחנו צריכים לדעת איפה להכניס את זה בניסוח, שהחברה שתגיע לעשות תיקון צריכה להחזיר את המצב לקדמותו.

עבד אל חכים חאג' יחיא: אם היתה צריכה לשבור, אם היתה צריכה לחפור, אם היתה צריכה לשנות כל דבר, שכתוצאה מהצורך לתקן היא גרמה שינוי במצב המבנה או החצר או כל מקום, היא צריכה להחזיר את המצב לקדמותו.

עבד אל חכים חאג' יחיא: זה נהוג בכל העבודות, אפילו העבודות הבנאיות.

עבד אל חכים חאג' יחיא: אם אתה מגיע לעשות קו מים, קו ביוב, כל עבודה שאתה עושה בכביש, במדרכה, אתה צריך להחזיר את המצב לקדמותו, וזה בדרך כלל חלק מאותו סעיף עבודה, עד כדי הריסת מבנים.

איתן כבל: העניין ברור.

איתן כבל: תודה.

איתן כבל: יעקב אשר, בבקשה.

אני חושב שאולי אנחנו רותמים את העגלה לפני הסוסים.

זאת אומרת, כל ההגדרות הן בעצם נגזרת של פעילויות שצריך לעשות.

אני חושב שמה שחסר פה בצו לטעמי - - -

איתן כבל: זה מה שלאה כבר כתבה לי, ואתה הולך להגיד.

אני תמיד שמח להגיד דבר שאדם חכם אמר לפניי.

איתן כבל: תתקדם.

איתן כבל: אל תתלהב.

מותר גם לי לתת מחמאה - - -

לאה ורון: בבקשה לרשום את זה בפרוטוקול.

רציתי להיכנס לפרוטוקול.

זה חשוב לי, איתן.

אם אתם קוראים את הנוסח של עצמכם: יעשה כל דבר שצריך לעשות וכולי.

אבל, למשל, אחד הדברים הכי פשוטים, כשמגיע או איש כיבוי או חברה, מישהו מטעם החברה, ולטעמי זה לא משנה לי, ובגלל חשש לדליפה כזו או אחרת סגר את הגז, הוא חייב ליידע את כל השכנים, ולשים פלומבה מסוימת, שיש כרגע בעיה וכרגע סגרו את זה, כדי שלא יקרו מקרים כמו הסיפור המזעזע של נתניה.

צריך מגוון של דברים כדי לומר מה התפקיד הראשוני.

הרי קודם כל אנחנו מדברים על פיקוח נפש, קודם כל לעצור את הדליפה, קודם כל לעצור את הסכנה, ולאחר מכן התיקון.

התיקון נכנס לעוד שלב.

ברגע שיהיו שלבים ברורים ושאנחנו נדע מה צריכים לעשות, אם זה המוקד האחוד או אם זה כיבוי אש, אני חושב שיש היגיון בפריסה של כיבוי אש.

אני לא יודע, אבל זה נושא שנוכל למדוד את האמיתיות שלו.

הרבה פעמים אנשים בונים פרויקט מסוים, אבל בונים אותו כשאף אחד עוד לא בדק מה צריך לעשות, וכבר חילקו את התפקידים, ונתנו את הזה, וללא דיחוי וכן דיחוי.

אנחנו צריכים קודם כל את הפרטים עצמם, לקבל את סדר העבודה, לקבל את סדר הבטיחות שצריכה להיות בכל דבר.

ואם יוצא כיבוי קודם וסוגר את זה, הוא חייב ליידע את החברה, הוא חייב לדעת שהחברה מגיעה מיד אחריו ולוקחת את השרביט ומסדרת את זה.

המילים 'ללא דיחוי', גם אני לא כל כך אוהב אותן.

אבל אם נכתוב בהקדם האפשרי, נוכל לפחות לדעת בהקדם אפשרי למה, לאותו סדר פעולות זה דבר שאפשר לבחון אותו או למצוא מילה אחרת.

אבל עיקר חסר מהספור ויהיה קשה לנו לקבל את ההחלטה איך ובאמצעות מי אם אנחנו לא יודעים עדיין מה.

איתן כבל: תודה.

איתן כבל: שרון, בבקשה.

שרון דובקין: אני רוצה להזכיר לכם, קודם כל, שאני לא לבד פה.

שרון דובקין: יש פה עוד 17 משפחות שאיבדו את היקר מכל, בנתניה, בגילה, בתל אביב, בגן יבנה.

שרון דובקין: וכשאתם מדברים על זמני הגעה, אתם מדברים על פיקוח נפש.

שרון דובקין: לא מקובל עליי שתי דקות לענות לטלפון.

שרון דובקין: שתי דקות זה הרבה זמן אם מישהו מדווח על דליפה שהיא לא בתוך הבית שלו.

שרון דובקין: אולי הוא הריח.

שרון דובקין: אנחנו יכולים תוך 30 שניות לענות לטלפון.

שרון דובקין: וכשאתם מדברים על ללא דיחוי, עם כל הכבוד, אתם מדברים על משפחות שאחרי זה צריכות לחכות עשרות שנים בבתי משפט.

שרון דובקין: תנו זמן קבוע, תנו אחריות פלילית, ורק ככה אנחנו נוודא שמישהו יעמוד בזה.

שרון דובקין: המילים 'ללא דיחוי', זה אומר בוא נדבר על זה, ובוא נדבר על זה בעוד 10 שנים.

שרון דובקין: אני רוצה שהמנכ"לים של חברות הגז לא יישנו בלילה.

שרון דובקין: אתם מוכרים חומר נפץ, וזה לא מתלקח, זה מתפוצץ.

שרון דובקין: אל תספרו לי שצריך לסגור את הבלונים ונפתרה הבעיה.

שרון דובקין: ברגע שזלג גז בתוך בית ישראלי, בכל בית ישראלי, ליד הילדים שלכם, ההורים שלכם והשכנים שלכם, אז כל ניצוץ, כולל הסלולר, יכול לעשות מגה פיגוע.

שרון דובקין: ואי אפשר להתייחס לזה ברמה הזאת.

שרון דובקין: אתם צריכים לתת הוראות בטיחות, לפנות את הבניין, להסביר לתושבים שגם אחרי שסגרתם את בלוני הגז, צריך לצאת מהבניין ולתת לאנשים המקצועיים להתעסק בזה.

שרון דובקין: אני לא סומכת על חברות הגז, כי אני תשע שעות הייתי בתוך סאונה של גז.

שרון דובקין: ולא מכבי אש ולא חברת פזגז שקיבלה שתי קריאות באו להוציא אותי משם.

שרון דובקין: אז אני רוצה לראות זמן חלוט, אני רוצה לראות זמן קבוע ואחריות פלילית.

שרון דובקין: אחרת מה שקורה זה שאנחנו משלמים את המחיר.

שרון דובקין: וכידוע, אין ביטוח במקרים האלה.

שרון דובקין: לחברות הגז יש ביטוח.

שרון דובקין: במקרה שלי הוא לא הופעל.

שרון דובקין: אני שיקמתי את עצמי.

שרון דובקין: במקרה של נתניה הם לא סתם מחכים עשרות שנים אחרי שהם איבדו הכול.

שרון דובקין: וכך גם לגבי גילה.

שרון דובקין: ולא יתכן שבסופו של דבר מי שמשלם את המחיר זה אנחנו.

איתן כבל: תודה, גברתי.

בני פרץ: כל הכבוד.

בני פרץ: מילים כדורבנות ומכל הלב.

איתן כבל: לאה, בבקשה.

לאה פדידה: ללא ספק, בראש מעיינינו צריך להיות אותו צרכן ואותה צרכנית, ולשמור על חיי אדם.

לאה פדידה: אבל כשאנחנו נותנים או מחוקקים, אנחנו צריכים לתת גם גזירה שהציבור יכול לעמוד בה.

לאה פדידה: ולפי מה שאני רואה כאן, יש לנו כאן בעצם מגוון של מקרים, וכל מקרה ניתן לבחון אותו לגופו ולראות מה מערך התגובה שצריך להגיב אליו.

לאה פדידה: המושג 'ללא דיחוי', דיברנו עליו כבר קודם, אי אפשר לדרוש מהם ללא דיחוי כי אין להם סירנה, ואי אפשר לחצות כבישים.

לאה פדידה: לכן אני אומרת שאנחנו צריכים לפרק את המקרים.

לאה פדידה: לענות לטלפון, יכול להיות שכן אפשר.

לאה פדידה: אבל אם אנחנו צריכים להגיע, צריך זמן מסוים.

לאה פדידה: ולכן אנחנו צריכים לפרק את המקרים הצפויים, ועל פי כל מקרה לגופו לקבוע את המתחם הסביר.

לאה פדידה: אבל לי יש בעיה עם המושג ללא דיחוי, כי אני לא בטוחה שאנחנו נוכל - - - את זה למישהו שיוכל לעמוד בו.

לאה פדידה: תודה.

איתן כבל: תודה.

אילן זמלר: אני עורך דין אילן זמלר, מהרשות הארצית לכבאות והצלה במשרד לביטחון הפנים.

אילן זמלר: אני רוצה לגעת בשני נושאים.

אילן זמלר: הנושא הראשון זה המענה הטלפוני והנושא השני זה המענה המבצעי.

אילן זמלר: אני רוצה להתחיל בנתון מדהים.

אילן זמלר: המשרד לביטחון הפנים, יחידת המחקר שלנו ערכה סקר דעת קהל בקרב הציבור הרחב בארץ במגמה לבחון את הרגלי ההתנהגות של הציבור בנושא בטיחות אש וגז בביתם או בדירה הפרטית שלהם, בקרב מדגם מייצג של האוכלוסיה.

אילן זמלר: אחת השאלות שנשאלו:

אילן זמלר: במקרה שיש ריח של גז בדירתך או בביתך הפרטי, כיצד תפעל?

אילן זמלר: 2% בלבד השיבו: אנחנו נתקשר למכבי אש, 24% השיבו: אפנה לאיש מקצוע או לחברת הגז.

אילן זמלר: כלומר, ההנחה שיתקשרו אלינו ולא לחברת הגז היא לא מבוססת נתונים.

איתן כבל: חבל על הכסף של המחקר.

איתן כבל: הייתי אומר לך את זה גם בלי.

אילן זמלר: אמרו פה להיפך, שהם מתקשרים אלינו.

קריאה: איפה השאר?

קריאה: אילו, מה כל השאר אמרו?

אילן זמלר: הרוב זה 24%, חלק ניתקו - - -

קריאה: תמשיך, תמשיך.

אילן זמלר: אני אשמח לתת לך את זה אחרי זה.

קריאה: למי היתר מתקשרים?

קריאה: לא.

קריאה: ברשותך, תציג את הנתונים.

איתן כבל: חברים יקרים, תודה רבה לכם.

איתן כבל: זה לא יעזור לכם לסיכום שלי.

אילן זמלר: זה לגבי החשיבות שחברות הגז יחזיקו מוקד חירום משלהם.

אילן זמלר: עכשיו אני רוצה להרגיע לגבי התחושה של חלק מהנוכחים, שיש איזשהו חוסר בתפיסה של טיפול באירוע חומרים מסוכנים – אני רוצה להגיד שאין חוסר.

אילן זמלר: אירוע גפ"מ זה אירוע חומרים מסוכנים לכל דבר ועניין.

אילן זמלר: ובשנה שעברה, ב-18.6.2017 ממשלת ישראל במסגרת החלטה 2750 אישרה את עדכון תורת ההפעלה המשולבת, הטיפול באירוע חומרים מסוכנים במדינת ישראל.

אילן זמלר: תפיסת ההפעלה גובשה על ידי ועדה בין משרדית לאחר עבודת מטה מקיפה ושיתוף פעולה פורה בין כלל הנוגעים בדבר, כולל נציגים של התאחדות התעשיינים.

אילן זמלר: המסמך הזה, התפיסה הזאת, המטרה שלה היא להיות אבן ראשה עבור כל הגופים שקשורים לאירוע חומ"ס, לכל העוסקים במענה המשולב המבצעי, ולצורך כך נקבעו בה גבולות המשימה, תחומי האחריות, המטרות והיעדים של כל אחד מהמשתתפים במהלך כל השלבים של האירוע.

איתן כבל: תודה, נשמה.

אילן זמלר: לא סיימתי.

אילן זמלר: עוד רגע, אדוני.

איתן כבל: עזוב, הכול בסדר.

איתן כבל: עברת למדור פרסומי.

איתן כבל: הבנו, הכול בסדר.

אילן זמלר: ממשטרת ישראל, הרשות הארצית לכבאות והצלה, פיקוד העורף, צה"ל, משרד הפנים, משרד הבריאות, והמחזיקים והמשנעים של חומ"ס - - -

איתן כבל: ולא נעים לי להגיד, הכול בסדר.

איתן כבל: עדיין לא קיבלתי תשובה לצורך שלי.

אילן זמלר: אדוני, אם אפשר עוד רגע, בבקשה.

אילן זמלר: לגבי דיווח בשלב המענה המבצעי נקבע שהמחזיק או העוסק בחומ"ס ידווח לגורמים המוסמכים ויזעיק אותם לפי הסדר: כב"א, משטרת ישראל ואחרים.

אילן זמלר: בהחלטת הממשלה הזאת גם נקבע שאנחנו נרכז לקחים והצעות לשיפור, ואנחנו נעביר אותם לאישור השר לביטחון הפנים לאחר שתיאמנו את זה כל הגופים בנוגעים בדבר, עם צה"ל, מגן דוד אדום, משטרת ישראל ושלל משרדי ממשלה אחרים.

אילן זמלר: אז אם התאחדות התעשיינים או חברות הגז שהן חלק מהתאחדות התעשיינים חושבים שיש פה הצעות לשיפור התפיסה הזאת, כולל קביעה של רגולציה חדשה שהם בדרך כלל לא אוהבים, לגבי חובת דיווח ושלל הפעולות הנוספות שהם צריכים לעשות, אז בבקשה, שייפנו אלינו ונעביר את זה הלאה.

אילן זמלר: אבל חברי הכנסת, יש מענה מבצעי, כשיקראו לנו אנחנו נגיע הכי מהר שאפשר, וזה לא מייתר את הצורך של חברות הגז גם להגיע במהירות וללא דיחוי, לבוא ולטפל בתקלה.

איתן כבל: תודה.

גל נוי אפרת: אני גל נוי אפרת, מהלשכה המשפטית במשרד האנרגיה.

גל נוי אפרת: אני רוצה להתייחס במספר מילים למונח 'ללא דיחוי'.

גל נוי אפרת: מדובר במונח שמקובל בחקיקה, נעשה בו שימוש בעשרות דברי חקיקה, ובין היתר נעשה בו שימוש גם בהקשרים של בטיחות.

גל נוי אפרת: רק בחוק המסמיך שלנו, שמכוחו הצו המוצע, חוק הגז (בטיחות ורישוי), בסעיף 5 לחוק יש חובת ריקון של מתקן גז שהוא מסוכן ללא דיחוי.

גל נוי אפרת: זאת אומרת, כבר בחוק שלנו יש דוגמה לשימוש במונח הזה.

גל נוי אפרת: בנוסף, במספר סטים של תקנות החשמל מכוח חוק החשמל, יש חובה לתקן ליקויים בחשמל, בלוחות חשמל, במערכת חשמל כזו או אחרת, גם ללא דיחוי.

גל נוי אפרת: יש שימוש במונח הזה גם בתקנות רישוי עסקים (הדברת מזיקים), גם בהקשר של בטיחות חובה להשמיד ללא דיחוי חומרי הדברה מסוכנים.

גל נוי אפרת: וגם בחוק הרשות הארצית לכבאות והצלה יש שימוש באותו מונח.

גל נוי אפרת: המשמעות של המונח הזה היא כמובן, כמו שאמרנו בדיונים הקודמים וכמו שנאמר כאן, זה באופן מידי, ואנחנו חושבים שהמונח הזה הוא הרבה יותר נכון וראוי בהקשר של בטיחות מאשר המונח בהקדם האפשרי.

גל נוי אפרת: כמובן שהשימוש במונח 'ללא דיחוי' הזה הוא גם תלוי נסיבות, כפי ששימוש במונחים אחרים הם תלויי נסיבות.

גל נוי אפרת: היתה פה איזושהי נקודת הנחה שללא דיחוי תמיד יהיה מנותק מאיזה שהן נסיבות, וכמובן שכל מקרה ומקרה ייבחן לפי הנסיבות שלו, וההוראה לפי הצו הזה שמחייבת להגיע למקום אירוע ללא דיחוי, כמובן שהיא לא מתירה לספק להפר הוראות דין אחרות כמו לנסוע ברמזור אדום או לנסוע נגד כיוון התנועה או כל הוראה אחרת.

קריאה: או חוקי הצרכנות.

גל נוי אפרת: כרגע אני לא מתייחסת לחוקי הצרכנות.

קריאה: למה?

קריאה: אבל צריך.

קריאה: חיי אדם קודמים לצרכנות.

קריאה: אין ספק בזה.

איתן כבל: חברים, עשו לי טובה, זה לצאת למחוזות אחרים.

איתן כבל: אתם יודעים מה אתם אומרים לי?

איתן כבל: שכל היום אתם עסוקים רק באירועי גפ"מ.

גד ואנונו: לא, אבל עובדים.

גד ואנונו: זה לא נכון.

איתן כבל: זה שני דברים שונים.

איתן כבל: העניין הוא כזה, כל הזמן משהו לא בסדר.

איתן כבל: תיכף נתייחס לזה.

גד ואנונו: למה שלא יבואו הלכה למעשה?

גד ואנונו: פעם אחת, במקום לדבר הרבה, אני מזמין אליי או לכל חברת גז אחרת, אני בטוח שישמחו.

גד ואנונו: שיבוא וינסה בעצמו.

גד ואנונו: זה בלתי אפשרי.

גד ואנונו: מה אתם לא מבינים?

גד ואנונו: זה בלתי אפשרי?

איתן כבל: תודה, תודה.

איתן כבל: בבקשה.

גל נוי אפרת: אז כל מקרה ייבחן לפי הנסיבות, הספק יהיה מחויב לענות בתוך הזמן שנקבע בצו, להיערך בכוח אדם מספיק בשביל להגיע לכל אירוע, לצאת למקום ברגע שהוא קיבל את ההודעה על האירוע, וכמובן שאם הבדיקה של האירוע תראה אחר כך שהיו נסיבות שמנעו ממנו להגיע לאירוע, והוא עשה כל שביכולתו כדי להגיע לאירוע, אז זה יילקח בחשבון במסגרת החלטה אם להעמיד לדין את אותו ספק.

איתן כבל: תודה.

לאה פדידה: מה ההבדל בין מידי ל-ללא דיחוי?

גל נוי אפרת: מבחינתנו ללא דיחוי זה באופן מידי.

לאה פדידה: אבל זה לא נכון מה שאת אומרת.

לאה פדידה: מידי זה אומר אני הולכת.

גל נוי אפרת: ללא דיחוי זה באופן מידי וזה במדרג גבוה יותר מ-בהקדם האפשרי, ולכן אנחנו מציעים להיצמד לנוסח הזה: ללא דיחוי.

לאה פדידה: אז זה לא טוב.

חן בר-יוסף: תיכף נסביר למה אנחנו חושבים שלא רק שזה טוב, זה גם חיוני.

חן בר-יוסף: אנחנו מזכירים, כפי שצוין פה בתחילת הדיון, יש לא מעט עיכובים שעוד מחכים לאותו טכנאי עוד בדרכו לנקודת האירוע.

חן בר-יוסף: אבל האם הוא יוצא כמה שיותר מהר ועושה את כל הפעולות על מנת להגיע כמה שיותר מהר כדי להציל חיי אדם?

חן בר-יוסף: זה ללא דיחוי.

חן בר-יוסף: כל מילה אחרת רק מפחיתה את זה.

חן בר-יוסף: התחלנו מנקודה מסוימת של זמן חלוט, אנחנו יורדים מזמן חלוט כי אנחנו מבינים שיש עיכובים שלא תלויים בו, אבל כל עיכוב שתלוי בו, שיסיר אותו.

חן בר-יוסף: זה ללא דיחוי.

חן בר-יוסף: חבר הכנסת אשר, שאלת מה הפעולות, מה הולך לקרות שם, בואו נדון בזה.

חן בר-יוסף: אז ההצעה פה כותבת את זה במפורש.

חן בר-יוסף: ברגע שהוא מגיע הוא צריך להפסיק את אספקת הגז, הוא צריך להודיע ולנקוט בפעולות נוספות שדרושות למנוע פגיעה בחיי אדם.

מה זה?

דבר איתי בעברית.

קריאה: אבל זה יכול להיות מאוחר מדי, אם לא סגרו את הגז קודם.

חן בר-יוסף: אתה צודק.

חן בר-יוסף: אבל כיוון שאי אפשר טכנאי - - -

- - - איפה האחריות שלו?

איפה - - - אחר כך?

קריאות: - - -

חן בר-יוסף: אני אסביר.

חן בר-יוסף: אני אסביר.

עבד אל חכים חאג' יחיא: אתה שולח אנשים לעבודה הזו ושולח אותנו לאינטליגנציה שלהם.

קריאה: זה חלק מההדרכה שלו כטכנאי.

חן בר-יוסף: אני אסביר, וכיבוי אש נמצאים פה, הם יכולים להעיד יותר טוב אפילו ממני.

חן בר-יוסף: דבר ראשון, יש לנו מערכות גז מורכבות היום.

חן בר-יוסף: יש בניין אחד שצובר הגז שלו הוא בכלל לא מתחת לבניין, הוא מתחת לשני בניינים ממנו.

חן בר-יוסף: יותר מזה, יש צובר גז שמספק גם לבניין הזה ויש עוד צובר שמספק לבניין הזה מכיוון אחר.

חן בר-יוסף: את זה לא יודע הכבאי.

חן בר-יוסף: קשה לו לדעת, הוא לא מאומן בזה, זה לא החברה שלו.

חן בר-יוסף: אז חשוב שחברת הגז תגיע כמה שיותר מהר.

חן בר-יוסף: אירוע רחוב דן בירושלים קרה רק לפני כחצי שנה, נהרג שם אדם בגלל שסגרו צובר גז אחד, וצובר אחר לא היה סגור.

קריאה: אבל יש ברז ראשי.

מכלוף מיקי זוהר: מה רע במינוח: בהקדם האפשרי?

חן בר-יוסף: בהקדם האפשרי ברמת מדרג שהסבירו לנו היועצים המשפטיים, אם הוא מדרג נמוך יותר מ-ללא דיחוי.

חן בר-יוסף: כיוון שאנחנו רוצים הגעה מידית, וברור לנו שיש פקקים, וברור לנו שיש רמזורים, וברור לנו שיש מניעות.

חן בר-יוסף: מניעות מטעמו של הספק לא יהיו.

חן בר-יוסף: זאת הדרישה.

חן בר-יוסף: אל תעצור את עצמך.

חן בר-יוסף: אתה רץ קדימה.

חן בר-יוסף: כמו שאמרנו, תעזוב כל מה שיש.

חן בר-יוסף: זה ההסבר וזאת הכוונה.

איתן כבל: שולי, בבקשה.

שולמית אשבול: יש לי שתי הערות קטנות.

שולמית אשבול: ראשית, מדוח מבקר המדינה ומנתונים של הרשות הארצית לכבאות והצלה, בשנים 2009 עד 2012 אירעו כ-8,785 אירועי גפ"מ.

שולמית אשבול: אם נעשה חישוב ממוצע, יש כאן 22 אירועי גז ליום, וזה בשנים 2009 עד 2012.

חן בר-יוסף: יש 1,500 עוסקים בגפ"מ.

חן בר-יוסף: אז מה?

שולמית אשבול: זה מדוח מבקר המדינה.

שולמית אשבול: אני מפנה אותך לשם.

חן בר-יוסף: זה מתוך מידע שיש בידיי והוא מופיע והוא גלוי.

חן בר-יוסף: יש 1,500 טכנאי גז.

שולמית אשבול: זה מדוח מבקר המדינה.

שולמית אשבול: אם מבקר המדינה - - -

קריאה: כולם פעילים?

חן בר-יוסף: 1,000 פעילים.

חן בר-יוסף: 22 אירועים.

שולמית אשבול: 22 אירועים ליום, זה לפי נתוני מבקר המדינה לשנים 2009 עד 2012.

שולמית אשבול: זה נתון אחד.

חן בר-יוסף: מה אומר הנתון הזה?

שולמית אשבול: נתון שני, שעורך הדין מטעמה של רשות הכבאות שכח לציין, ואני חושבת שחשוב מאוד שיהיה מונח כאן בפני חברי הוועדה, קיימת אמנה שנחתמה בשנת 2012 בין מערך הכבאות לבין חברות הגז.

שולמית אשבול: יכול להיות ששכחו את זה כי 2012 היה מזמן.

שולמית אשבול: באמנה הזו נכתב כך: טכנאי הגז ייצא לזירת האירוע בזמן סביר ויגיע אליה במהירות המרבית.

שולמית אשבול: אני לא מבינה מה השתנה מאז 2012.

שולמית אשבול: אף אחד לא זכר אולי - - -

חן בר-יוסף: אירוע גילה, אירוע ירושלים.

שולמית אשבול: - - -

איתן כבל: שולי, תודה.

מרב תורג'מן: גם אני נתבקשתי לבחון מה הכוונה בביטוי: ללא דיחוי, והעמדה שלנו בלשכה המשפטית היא שלא ניתן לדחות את הפעולה למועד מאוחר יותר.

מרב תורג'מן: הכוונה היא שהוא צריך להפסיק את הפעולה באופן מידי ולצאת לדרך.

מרב תורג'מן: המשמעות של בהקדם האפשרי, זו דרישה שהיא פחות מחמירה ובדרגת דחיפות נמוכה יותר, כי זה מאפשר לו לעכב את היציאה עד שמתאפשר לו, כמובן מטעמים ענייניים, אבל עד שמתאפשר לו לצאת לקריאה.

איתן כבל: תודה.

איתן כבל: אני רוצה לסכם את העניין הזה.

איתן כבל: חברים, אני אומר פה בצורה ברורה: העמדה היא קודם כל שזה צריך הכי מהיר שניתן, אני לא יודע איך להגדיר את זה.

איתן כבל: אין כאן מחלוקת בכלל.

איתן כבל: ואני אומר גם לח"כים, שאף אחד כאן בכלל לא יעלה בדעתו בעניין הזה.

איתן כבל: הוויכוח הוא אם צריך לתת לזה זמן חלוט או להשתמש במושג משפטי שיודע לתת לנו את ההליך הכי קרוב לעניין הזה.

איתן כבל: זה הוויכוח.

איתן כבל: אני לא מתכוון בשום פנים ואופן לאפשר גמישות בעניין הזה.

איתן כבל: זה שיהיה ברור.

איתן כבל: אין גמישות.

איתן כבל: ואני חושב שגם חברי הכנסת שמשתתפים כאן בדיון, העניין הזה ברור להם.

עבד אל חכים חאג' יחיא: אין מחלוקת.

איתן כבל: נכון.

איתן כבל: אני רוצה שנעשה הבחנה.

איתן כבל: קודם כל, אם יש יותר מדי אירועי גפ"פ, משהו פה צריך להיבדק, ללא קשר בכלל לאירוע.

איתן כבל: זאת שאלה.

גד ואנונו: אבל יש המון סרק.

איתן כבל: חברים יקרים, תודה רבה.

איתן כבל: מי שיפתח את הפה שלו יעוף הביתה ויתחיל לקבל לקוחות מעכשיו.

איתן כבל: מספיק.

איתן כבל: אתם בעלי עניין.

איתן כבל: זה לגיטימי.

איתן כבל: אבל מספיק, שמעתי אותך ולא הפרעתי לך למרות שחזרת כמה פעמים על הדברים שלך.

איתן כבל: אני רוצה לומר את הדברים בצורה מאוד ברורה, לא יעזור לכם.

איתן כבל: כל הדיון שאני אעביר עכשיו לחברים שלי הוא לגבי הגדרה.

איתן כבל: כל ההרצאות שנתתם לי, כאילו אנחנו חיים באיזה עולם – חבר'ה, זה גז, זה מתפוצץ, אנשים מתים מזה.

איתן כבל: זה הסיפור.

איתן כבל: שרון עוד איך שהוא יצאה – לא, בבקשה, אל תפריע לי.

דוד בן יהודה: אני מרגיש מחויב.

דוד בן יהודה: אם ימנעו את החלפת מוני הגז בהחלפת ספקי גז, זה המקום של חיבור בין - - -, לא יהיו דליפות.

איתן כבל: תודה.

איתן כבל: תודה.

איתן כבל: תודה.

איתן כבל: אתה יודע, אם לא היה גז אז בכלל לא היתה בעיה.

דוד בן יהודה: לא, לא היו דליפות.

איתן כבל: די, מספיק.

איתן כבל: אלוהים, אתה מטריל אותי ואני כבר חייתי עם זה, כבר למדתי להכיר אותך, את ההטרלות שלך עליי, ואני חי באהבה.

איתן כבל: אבל היי, גם שם, אל תגדיש את הסאה, תן לי לראות את זה כקוריוז.

איתן כבל: אל תגזים.

איתן כבל: מה שאני מנסה לומר לכם בעניין הזה, כל הוויכוח מתמקד בשאלה של מהי הנקודה והאם להטיל זמן זה בכלל דבר שהוא הגיוני לעשות אותו, כשאין להם את היכולות שיש למכבי אש או גורם אחר, שהוא לא יכול לחצות באור אדום, הוא לא יכול להגיע להפעיל סירנות, הוא לא יכול לנסוע על השול, הוא לא יכול את כל הדברים האלה.

איתן כבל: זאת הבעיה.

איתן כבל: זו הדילמה שמתקיימת.

איתן כבל: אבל מה כן?

איתן כבל: אם יש חוליה הכי חשובה בתהליך הזה זה אתם, מכבי האש.

איתן כבל: כי ברור לכולי עלמא שהאזרח, כשיש לו אירוע בביתו, עד שהוא יתחיל להגיד איפה המספר, אפילו להיכנס לטלפון כדי לחפש את המספר, אנחנו מכירים את זה.

איתן כבל: זה כל כך אנושי.

איתן כבל: הדבר הראשון שבן אדם עושה, הוא יתקשר במקרה הטוב למכבי אש מיד, או במקרה הפחות טוב למשטרה.

איתן כבל: זה כל כך ברור, זאת פעולה אנושית שאנחנו עכשיו לא נקים פה - - -

אילן זמלר: אדוני, 2% לכיבוי אש, 29% לחברות הגז.

קריאה: זה לא כל כך נכון מה שאתה אמרת.

קריאה: זה לא הגיוני אפילו הנתון הזה.

קריאה: זה לא הגיוני.

לאה ורון: ומה קורה עם 74% נוספים?

קריאות: - - -

קריאה: אני עד עכשיו מקבלים צ'קים, כתוב פזגז.

קריאה: לא יודע - - -

איתן כבל: חבר'ה, אתם מערבבים.

איתן כבל: קודם כל, זה לא מפתיע אותי ואני אסביר לך גם למה.

איתן כבל: כי רוב האירועים שמזמינים כי יש להם משהו.

איתן כבל: זה לא אירוע גפ"מ בעיניו.

איתן כבל: בן אדם שנכנס לאירוע גפ"מ, הוא לא – נו, באמת, הוא יתקשר לחברה שלו?

איתן כבל: הוא לא יודע מה היכולות שלהן.

איתן כבל: האזרח מן השורה, אין לו מושג.

איתן כבל: הוא מריח גז, דליפה.

איתן כבל: זה לא דליפה שאני מריח פה ואני מניח שיש בעיה בצינורית, אז אני מתקשר לחברת הגז, או אם אני רוצה לעשות פעולה כזאת או אחרת ואני לא בטוח.

איתן כבל: בפסח בבני ברק, זה דבר שצריך להתמודד איתו, ואני מדבר עכשיו ברצינות.

איתן כבל: במרכזים החרדיים אנשים מנקים את הכיריים שלהם, וזה סיפור - - -

אם הם מחליפים.

איתן כבל: נכון.

איתן כבל: וזה צריך הכשרה.

איתן כבל: זה שווה אפילו שרבנים יוציאו קול קורא או משהו בעניין הזה.

איתן כבל: את זה אתם צריכים לעשות.

חן בר-יוסף: יש קמפיין לפני כל פסח וגם לפני כל עיד אל-פיטר.

איתן כבל: יכול להיות.

איתן כבל: אני לא יודע את זה, אבל אני אומר את זה.

לאה ורון: לא נחשפנו לזה.

איתן כבל: אני רוצה לסכם.

איתן כבל: מי שבוודאות צריך להגיע זה מכבי אש.

אילן זמלר: אין מחלוקת על זה.

איתן כבל: אין מחלוקת על זה.

אילן זמלר: - - -

איתן כבל: זמר, תגיד לי, נו, באמת, מה אתה עושה לי פה מעודד?

איתן כבל: תיכף תפנפן לי פה.

איתן כבל: מה אתה מעודד אותי?

איתן כבל: אני יודע מה אני אומר.

איתן כבל: תן לי להשלים את המשפט.

איתן כבל: תהיה רגוע.

איתן כבל: הדיון הזה הוא לא על מכבי אש.

איתן כבל: אנחנו לא באים לחפש את מכבי אש.

אילן זמלר: אבל כל הזמן חוזרים לזה.

איתן כבל: אבל לא בגללך.

איתן כבל: אלוהים ישמור.

איתן כבל: להיפך, אנחנו מפרגנים לך, אם עוד לא הבנת.

איתן כבל: כל השיח שהיה על מכבי אש עד לרגע זה הוא שיח מפרגן.

איתן כבל: הוא לא שיח שאתה צריך להיות קפוץ, תיכף תתפוצץ לנו פה בלי אירוע גז.

אילן זמלר: אני שומע את זה אחרת.

אילן זמלר: אני שומע שכיבוי אש יהיו אחראים על הכול - - -

איתן כבל: לא, ממש לא.

איתן כבל: ממש לא.

איתן כבל: זלמר, זה לא עלה, זה לא הכיוון.

אילן זמלר: זה מה שאני שומע - - -

איתן כבל: ממש לא.

איתן כבל: הכוונה היא כזו, שמי שצריך להגיע אל האירוע ראשון בכל מקרה זה מכבי אש.

איתן כבל: אין מחלוקת על זה.

אילן זמלר: מגיע.

איתן כבל: יפה, וגם מגיע.

איתן כבל: הרי הוא מגיע, ברגע שהוא הגיע לשם והוא יודע איזו חברה - - -

אשי אביזמר: לא תמיד.

אשי אביזמר: זו אחת הבעיות - - -

איתן כבל: אז שנייה - - -

חסר משהו בסינכרון - - -

איתן כבל: בדיוק.

איתן כבל: זה מה שאני אומר.

בשביל זה צריך מערכת כללים ברורה, מפורטת, איך הם עובדים.

איתן כבל: היא תהיה.

איתן כבל: היא תהיה.

אחר כך נריב על מהיר או לא מהיר, או מה.

איתן כבל: יש מוקד אחוד.

איתן כבל: אתה מגיע, הרי אתה לא יודע.

איתן כבל: נכון?

איתן כבל: הוא מתקשר אליך, אתה מגיע – אחר כך נקבע את הכללים איך תזהה או לא תזהה, את כל השאלות האלה.

איתן כבל: לפעמים גם האנשים עצמם - - -

קריאה: יודעים.

איתן כבל: לא תמיד.

איתן כבל: אבל בדרך כלל יודעים.

איתן כבל: ואז אתה מתקשר למוקד האחוד, אתה מודיע לו את העניין הזה, והוא צריך לשלוח את החברה.

איתן כבל: עכשיו העניין הוא כזה – כמה זמן נדרש מהרגע שהודעת לו שאתה נמצא באירוע גז של אותה חברה, אחת החברות שנמצאות כאן מסביב, תוך כמה זמן הוא אמור להגיע.

איתן כבל: הרי מה העניין?

איתן כבל: בוא נעשה חשבון.

איתן כבל: הרי אתה מגיע ולא בדיוק ברור לך הסיפור.

איתן כבל: אם זה רק אירוע של סגירת - - -

אשי אביזמר: אני רוצה להתייחס לסגירת ברז.

אשי אביזמר: סגירת ברז זה באמת התפקיד היחיד שלנו.

אשי אביזמר: אם יש שריפה, כמובן, ועוד דברים, אבל באירוע של דליפה כל מה שאנחנו יכולים לעשות ומוסמכים לעשות זה - - -

איתן כבל: יפה.

איתן כבל: אז אתה מחדד בדיוק את מה שרציתי לומר.

שרון דובקין: מה עם לדפוק?

שרון דובקין: מה עם להגיד לשכנים לבדוק שאין עוד?

אשי אביזמר: ברור.

אשי אביזמר: ברור.

שרון דובקין: לא, זה לא היה כזה ברור אצלי.

איתן כבל: אבל אנחנו מנסים לתקן את זה, שרון.

אשי אביזמר: סגירת ברז, אמרו נכון, זה מפסיק את הסיכון בהמשך.

אשי אביזמר: אבל גם את אמרת בצדק, שרון, שיש עוד דברים לעשות שהם מעבר לסגירה – אוורור של המקום, הרחקה של אנשים, הפחתת מקורות הצתה, מקורות חשמל, וזה לא כמו שנאמר פה על ידי חברות הגז, שאפשר להגיע גם למחרת.

אשי אביזמר: אני שמעתי את זה לא פעם ראשונה היום, וזה מאוד - - -

לא, לכן הוא אמר, בוא נקבע את הזמן - - -

אשי אביזמר: לא.

אשי אביזמר: אמרו פה.

אשי אביזמר: אולי גם אני לא שמעתי טוב.

עבד אל חכים חאג' יחיא: הדחיפות לא יורדת בזה שאתה מגיע ואתה סוגר - - -

איתן כבל: אשי, אל תיתן רעיונות.

איתן כבל: נו, אני לא בכיוון הזה בכלל.

אשי אביזמר: לא, לא.

אשי אביזמר: הם דיברו על זה, אז אני רק רוצה לחדד.

אשי אביזמר: קרו מקרים, ואני כמעט בטוח שגם האירוע בגילה היה בגלל סגירת ברז ואחר כך פתיחה של הברז על ידי אחד השכנים.

אשי אביזמר: והכי חשוב להגיד, כבר היום אנחנו מגיעים, והסיכום שלנו עם חברות הגז, והזכיר פה יותם, נדמה לי, שהיו לנו ישיבות איתם, ואכן אנחנו נגיע לכל אירוע שיקראו לנו, ואנחנו מגיעים כבר היום לכל אירוע שקוראים לנו.

אשי אביזמר: אנחנו מעדיפים להגיע לאלף אירועים ושלא יקרה כלום, מאשר לא להגיע לאירוע אחד.

אשי אביזמר: הצו הזה הוא צו של מינהל הגז כלפי חברות הגז.

אשי אביזמר: אין שום סיבה להכניס אותנו לתוך הצו הזה.

אשי אביזמר: זה כל מה שאנחנו רוצים להגיד.

אשי אביזמר: הצו הוא במקום התנאים ברישיון שהיו עד היום - - -

איתן כבל: אשי, אלוהים ישמור, אתם נותנים עוד רעיונות פה.

איתן כבל: אף אחד לא הכניס אתכם.

עבד אל חכים חאג' יחיא: הצו הוא לא עליכם.

אשי אביזמר: לא, אבל דיברו פה - - -

איתן כבל: אז מה?

איתן כבל: אשי, נו, באמת.

עבד אל חכים חאג' יחיא: אם אתה מגיע ואתה מגיע בזמן, זה לא פוטר אותו.

אשי אביזמר: סליחה, סליחה, סליחה.

איתן כבל: בחיאת דינכום.

איתן כבל: אתה והוא נראים לי תיכף כמו שני בלוני הליום, באתם, ניפחתם את עצמכם, תיכף תעופו פה.

איתן כבל: מה אתם ממציאים פה דברים שלא היו ולא נבראו?

עבד אל חכים חאג' יחיא: כבוד היושב-ראש, אנחנו בצו הגז אנחנו מתייחסים לחברות הגז עצמן, מה הן צריכות לעשות, וזה לא קשור מתי הגיעו מכבי אש, אם הגיעו, אם סגרו או לא סגרו, - -

איתן כבל: תודה.

איתן כבל: תודה.

איתן כבל: אדוני צודק.

עבד אל חכים חאג' יחיא: - - כי אנחנו לא נפטור אותן.

איתן כבל: אדוני צודק.

קריאה: כשמכבי אש מגיעים, הם מגישים חשבון לוועד הבית - - -

איתן כבל: לא, לא.

איתן כבל: זה לא קשור לפה.

אשי אביזמר: לא, לא.

אשי אביזמר: זה לא נכון.

איתן כבל: זה בוטל.

לא לוועד הבית?

- - -

איתן כבל: לא.

אשי אביזמר: לא לאף אחד.

איתן כבל: חברים יקרים, אני עכשיו רוצה לסכם את עמדתי.

איתן כבל: יהודה, לא סתם הבאתי אותך לכאן, כדי לשאול אותך את השאלה לפני שאני אומר את הסיכום שלי, העניין של שעה או חצי שעה זמן חלוט שאתה קבעת.

איתן כבל: אתה אומר חצי שעה ויש לנו כאן שתי שאלות מרכזיות.

איתן כבל: אתה לא יכול להשוות אותן לשום גוף שיכול להגיע בלוח זמנים מהיר.

איתן כבל: הוא לא מפעיל סירנה, הוא לא כלום.

איתן כבל: הוא צריך להיכנס לברלינגו שלו, במקרה הטוב, אם יש לו, או רכב אחר, והוא צריך להתחיל להגיע על כל המשתמע מכך, גם בהנחה שהוא שמט את כל אשר הוא עושה במקומות אחרים.

איתן כבל: דבר שני, אם אתה בודק את הפיזור של חברות ברחבי הארץ, והוא לא קשור בהכרח לכמות הלקוחות שיש לו.

איתן כבל: הרי ברור וזה נושא אחר שנדון בו לא עכשיו, במספר האירועים, ואם יש יותר מדי אירועים כנראה שיש בעיה, ומתארים פה שכולם צריכים לעזוב את העניין הזה לגמרי.

איתן כבל: אני צמריך ממך שתגיד לי מה - - -

יהודה גסנר: לגבי ה-30 דקות, אני חוזר ואומר, אם יקצו להם את המשאבים האלה, והיו דיונים על צ'קלקות וכל מה שמשתמע, אני חושב שהמספר הזה גם מבחינת נותן שירות החירום הוא מספר שמתקרב אליהם.

יהודה גסנר: אז אפשר לעשות את זה.

יהודה גסנר: צריך להתארגן.

יהודה גסנר: מודה ומתוודה, אני בתפקידי הקודם לא הצלחתי להביא את אותן צ'קלקות ואותן היתרים לאותם טכנאים.

איתן כבל: אם אתה - - - חצי מדינה יסתובבו פה עם צ'קלקות.

איתן כבל: אתה יודע מה אני מתכוון, זה לא המקום היחיד שמהווה - - -

יהודה גסנר: כשאני רואה כל כך הרבה סירנות וכל כך הרבה אורות צהובים נוסעים בכביש, אני חושב שלמי שצריך להגיע לאירוע חירום מן הדין שיהיה.

יהודה גסנר: הדבר השני, שלא אומרים אותו ולא מזכירים אותו, ספק הגז יכול להדריך את ועד הבית שיסגור את - - -

איתן כבל: עזוב את זה.

איתן כבל: אני שאלתי אותך אם לקחת בחשבון פקקים, מרחקים, את כל הדברים האלה.

יהודה גסנר: בהחלט.

יהודה גסנר: לקחתי בחשבון דבר מאוד פשוט.

יהודה גסנר: כשאתה מזמין פיצה, מתחייבים להגיע אליך תוך 20 דקות, אחרת הפיצה בחינם.

קריאות: חברים יקרים, אתם יכולים לצחוק כמה שאתם רוצים, תסלחו לי, אתם יכולים לגחך, זה לא שונה.

קריאות: רק פה מתים בסוף.

קריאה: לא.

קריאה: הכשרה של שליח פיצה זה רישיון נהיגה על אופנוע, והכשרה של טכנאי גז - - -

איתן כבל: לא חשבנו.

איתן כבל: בסדר.

איתן כבל: אבל הגיחוך שכל רגע, נו, בחיאת דינאכ.

קריאה: אדוני, לא נראה לי שכל חברת פיצה בפריסה ארצית - - -

איתן כבל: די, נו.

איתן כבל: הי, נו, באמת, איזו התלהבות תפסתם את העניין של הפיצה.

איתן כבל: חלאס.

קריאות: - - -

איתן כבל: אני מסכם את זה ואף אחד כאן לא מפריע לי.

איתן כבל: כפי שאמרתי, בלי קשר למכבי אש, מרגע שהמוקד קיבל את ההודעה, אני אגיד לכם איך אני רואה את זה.

איתן כבל: קודם כל, אם זה אירוע בסדר גודל דרמטי, בוודאי שמכבי אש כבר יודיעו לחברת הגז, לא יודע מה, איפה, כן, לא, חייבים להגיע לפה עכשיו.

איתן כבל: אני כן רוצה לקבוע זמן חלוט, ואני אגיד לכם את דעתי בעניין הזה.

איתן כבל: אני חושב שהגעה לאירוע בתוך שעה היא זמן סביר לחלוטין, גם אם אתה לא עם אופנוע.

עבד אל חכים חאג' יחיא: זה ארוך מדי.

איתן כבל: עד שעה.

שרון דובקין: בתוך העיר?

איתן כבל: סליחה, שרון.

איתן כבל: עכשיו את לא תפריעי לי, בכל הכבוד.

איתן כבל: ממה נפשך?

איתן כבל: כיוון שמכבי האש כבר נמצא שם ברוב המקרים - - -

קריאה: לא.

קריאה: הוא לא נמצא - - -

איתן כבל: לא ביקשתי עזרה ממך.

עבד אל חכים חאג' יחיא: פה אפשר להוסיף שהחברה, אם היא רואה שלוקח לה שעה, חייבת לעדכן את כיבוי אש על החלק הראשוני של - - -

איתן כבל: לא, לא.

איתן כבל: אני רוצה להדגיש את זה בצורה יותר חדה.

עבד אל חכים חאג' יחיא: מכבי אש יוצא בנפרד.

עבד אל חכים חאג' יחיא: הוא לא מחכה - - -

איתן כבל: נכון.

עבד אל חכים חאג' יחיא: כאילו אם אני מתעכב, לך במקומי.

גד ואנונו: איתן, אני חייב רק משהו אחד להבין בשביל להמשיך מחר בבוקר - - -

איתן כבל: תן לי לסיים.

איתן כבל: תן לי לסיים.

גד ואנונו: אתם מתכוונים לכל מי שמתקשרת ואומרת, יש לי ריח גז?

איתן כבל: אני אוציא אותך.

גד ואנונו: בסדר, אני רק חייב להבין את זה.

איתן כבל: אני אוציא אותך.

גד ואנונו: כל מי שמתקשרת ואומרת, יש לי ריח גז?

איתן כבל: נכון לרגע זה, כן.

גד ואנונו: זה בלתי אפשרי.

איתן כבל: יקירי, אוקיי, לשיטתך זה בלתי אפשרי.

איתן כבל: אם אנחנו נמצא ש'ללא דיחוי' זה יהיה יותר משעה, אז יש פה בעיה.

מרב תורג'מן: לכאורה זה יכול להיות.

איתן כבל: ודאי.

איתן כבל: אבל ברגע שזה יותר משעה, אתה הופך את המילים ללא דיחוי לחסרות משמעות וחסרות תוכן.

איתן כבל: כי אם אתה אומר את הדבר הבא בקל וחומר, אם הנציג של מ כבי אש הגיע ורואה שיש שם אירוע משמעותי, הוא גם מודיע את זה.

איתן כבל: כדי שלא ייוצר המקרה של ירושלים, שהוא בדק צובר, הוא לא המומחה, עם כל הכבוד לנציג הכבאות, התפקיד שלו הוא לבצע את הפעולות הראשוניות שתיכף נדבר עליהן, בעניין של סגירת האיזור, הודעה וכל הפעולות הנדרשות כדי לבצע פעולה שהיא סוג של חומ"ס, שיש לה סיכוי או פוטנציאל, חס וחלילה, להיות אירוע רב נפגעים או גם נפגע אחד, לא משנה.

איתן כבל: אני לא מדבר על הכללים ועל סיפור הדרך של מה שצריך לעשות.

איתן כבל: אני מדבר רק על העניין של זמן ההגעה.

איתן כבל: ואני חושב שכל דיבור שהוא מעבר לשעה או עד שעה הוא בעייתי מבחינתי.

איתן כבל: שאם בזמן הזה יכול היה אולי, לא יודע, ואני אומר את זה לך, אדוני הממונה.

איתן כבל: כי אם אני לא יודע להגדיר לי בעצמי בדחיפות או במהירות האפשרית שזה עובר יותר משעה, אז פספסתי את הכול.

עבד אל חכים חאג' יחיא: אז למה לא לרשום: ללא דיחוי, בתנאי שלא יעלה על שעה?

לאה פדידה: גם ללא דיחוי להוסיף?

עבד אל חכים חאג' יחיא: כן, כן.

עבד אל חכים חאג' יחיא: ללא דיחוי כי אם היה יכול להגיע בתוך חצי שעה, אל תחכה ותגיד, יש לי שעה.

איתן כבל: אתה צודק.

איתן כבל: אתה צודק.

עבד אל חכים חאג' יחיא: אז בואו נכניס את זה לניסוח.

לאה פדידה: רגע, אי אפשר, בהקדם האפשרי ולא יאוחר משעה?

איתן כבל: לאה, את מסיגה אותנו משפטית לאחור.

יותם אדמי: אדוני, איך אתה מצפה שאנחנו נגיע - - - בערבה?

איתן כבל: אדוני, את כל השאלות האלה תפנה אחר כך למינהל הגז על איך אתה מטפל בדברים האלה.

איתן כבל: סליחה, אני לא מתעסק עם הדברים האהל.

איתן כבל: אני לא טכנאי.

איתן כבל: ההצעה שלי מדברת על כך שיהיה כתוב: ללא דיחוי ועד לא יאוחר משעה.

מרב תורג'מן: ובלבד שלא יעלה על שעה.

איתן כבל: כן.

איתן כבל: תודה רבה לכם.

איתן כבל: אני מעלה להצבעה.

איתן כבל: מי בעד?

איתן כבל: ירים את ידו.

עבד אל חכים חאג' יחיא: את ההצעה שלי?

איתן כבל: כן.

איתן כבל: בעד – פה אחד

איתן כבל: תודה.

איתן כבל: ההצעה אושרה.

מרב תורג'מן: אדוני אישר את סעיף 3(א) לצו, ובמקום: אשר יהיו ערוכים להגיע ללא דיחוי לפי הנוסח שמונח בפניכם, יהיה כתוב:

מרב תורג'מן: להגיע ללא דיחוי ובלבד שלא יעלה על שעה, לכל מכלית והיתר.

מרב תורג'מן: בנוסח שמונח בפני חברי הוועדה, למעשה סעיף 3(ג) כן אושר, רק אמרנו שאם המונח 'ללא דיחוי' ישתנה או יורחב, אז אנחנו נעשה את ההתאמה גם בסעיף 3(ג).

מרב תורג'מן: אני מקריאה את 3(ג): "בעל רישיון לעיסוק בעבודת גפ"מ, או בעל הכשרה כאמור בסעיף קטן (א), יגיע ללא דיחוי ובלבד שלא יעלה על שעה למקום שנתקבלה לגביו קריאה," והיתר.

גד ואנונו: זה לא אפשרי.

גד ואנונו: ביום חמישי לעבור, זה לא אפשרי.

מרב תורג'מן: הוועדה כבר אישרה את זה.

איתן כבל: שם ותפקיד.

גד ואנונו: גדי ואנונו, מנכ"ל גזגל.

גד ואנונו: זה לא אפשרי.

גד ואנונו: בוא תיסע ביום חמישי, שני קילומטר 45 דקות.

גד ואנונו: על מה אתה מדבר בכלל?

גד ואנונו: אני אגיד לך את האמת, כל מה שיש לי בראש זה רק למכור את החברה שלי, כי תיכף, שים אותי בכלא מראש.

גד ואנונו: זה בלתי אפשרי.

גד ואנונו: זה חוק שלא יכול לעבור.

גד ואנונו: החברות הגדולות צריכות לעתור, אני לא יודע למה הן פוחדות ושותקות בקטע הזה.

גד ואנונו: זה חוק בלתי אפשרי.

גד ואנונו: מי שרוצה, שינסה לנסוע את המרחק הזה, יעבור מרמת גן לבני ברק.

קריאות: - - -

איתן כבל: תודה.

איתן כבל: תודה.

איתן כבל: סליחה, חברים, אישרנו את - - -

עידן בן ארי: אדוני, זה חוק פלילי.

עידן בן ארי: אתה זוכר?

איתן כבל: תודה.

עידן בן ארי: זוכר?

איתן כבל: תודה.

איתן כבל: אני זוכר הכול.

איתן כבל: תודה.

עידן בן ארי: זו גזירה שאי אפשר לעמוד בה.

איתן כבל: סליחה, בבקשה.

עודד גולן: רק משפט אחד, ברשותך.

איתן כבל: באיזה הקשר?

איתן כבל: על מה שהצבענו?

עודד גולן: בהקשר הזה, אני רק רוצה לחדד - - -

איתן כבל: לא, אני שואל שאלה - - -

עודד גולן: אני אומר, בהקשר הזה - - -

איתן כבל: אבל הצבענו.

עודד גולן: רק לחדד על מה הצבענו, כדי שנבין.

עודד גולן: אני רק רוצה לחדד, ברשותך, משהו שלא נאמר.

איתן כבל: אוקיי.

עודד גולן: אני עודד גולן, מנכ"ל דור אלון גז.

עודד גולן: דובר פה על אירוע גז.

עודד גולן: אני רק רוצה להבהיר.

עודד גולן: מדובר פה על מצב שבו אנחנו מקבלים טלפונים של לקוח שחושד באירוע גז, ואנחנו עוד לא יודעים שיש אירוע גז.

עודד גולן: ואנחנו בעיני רוחנו, ולדעתי גם מכובדיי חברי הכנסת, ראו לנגד עיניהם שרון – והמקרה שלך הוא מצער ואני לא נכנס אליו - - -

איתן כבל: יש לי הצעה לך.

עודד גולן: אני שותק.

עודד גולן: אני שותק.

איתן כבל: לא, אתה לא שותק.

איתן כבל: כפרה, אתה נותן לי הרצאה.

איתן כבל: תקשיב, אני אגיד לך מה חסר לי פה בתוך הדיון הזה.

איתן כבל: הגדרות יותר נכונות של מהו אירוע גז - - -

עודד גולן: אני מסכים - - -

איתן כבל: שנייה רגע.

קראה: אז למה לא לתקן את זה?

קריאה: אז צריך להכניס את זה.

קריאות: - - -

איתן כבל: שנייה רגע.

איתן כבל: שנייה.

איתן כבל: חברים, תסלחו לי.

איתן כבל: תודה רבה לכם.

איתן כבל: אתם רוצים לבוא ללטף לי את הראש?

קריאות: לא.

קריאות: לא.

איתן כבל: אז מה?

איתן כבל: תרגיעו.

קריאה: לא.

קריאה: אבל אנחנו חושבים שאתה צודק.

איתן כבל: מספיק.

איתן כבל: מספיק.

איתן כבל: תודה רבה.

עידן בן ארי: אדוני, אנחנו רוצים להתבטא.

עידן בן ארי: מה קרה?

קריאות: - - -

איתן כבל: די, די.

עידן בן ארי: מה קרה?

עידן בן ארי: להגיד מילה, משפט, אדוני.

עידן בן ארי: מה קרה?

איתן כבל: אני אאפשר לך.

עידן בן ארי: תודה.

איתן כבל: אל תגיד תודה באכזבה.

עידן בן ארי: אני מודה מאוד שאתה נותן לי זכות דיבור.

איתן כבל: תודה.

איתן כבל: אני לא אאפשר.

איתן כבל: חברים, גם ככה אתם גורמים לי להאריך את הצו.

איתן כבל: בבקשה, שם ותפקיד.

עידן בן ארי: אני עידן בן ארי, מנכ"ל אמישראגז.

עידן בן ארי: הצו הזה – אני רוצה להגיד, למרות שכבר הצבעת אני אגיד עוד שני משפטים כי כבר החלטתם, מה זה משנה – בחטא יסודו.

עידן בן ארי: ההגדרה חצי שעה, שעה וכולי, ההתאחדות זה הגוף היחיד שהגיש חוות דעת של יועץ תנועה שניתח מה אפשר ומה אי אפשר.

עידן בן ארי: על בסיס מה קובעים חצי שעה ועל בסיס מה קובעים שעה?

עידן בן ארי: הרי כולנו מבינים שזה לא אפשרי וזה שערורייתי.

עידן בן ארי: אי אפשר.

עידן בן ארי: זה לא ניתן.

עידן בן ארי: אז מתעלמים מחומר מקצועי שהוגש, וכל אחד חושב שחצי שעה לא, אז נעשה פשרה שעה.

עידן בן ארי: איך מקבלים החלטה כזאת?

עידן בן ארי: זו החלטה שמשמעותה פלילית.

עידן בן ארי: כל מי שלא מגיע ממחר בהגדרה של חשש לאירוע גז, שהוא אמורפי, אתם מדבר פה על גופים שמוטלת עליהם אחריות פלילית.

עידן בן ארי: אפשר להגיד, הצבענו ועשינו, אבל איך אפשר לקבוע כזה דבר?

איתן כבל: תודה.

איתן כבל: תודה.

איתן כבל: חן, אני רוצה לומר לך, דעתי לא נחה, ואני מסתכל על ההגדרה של אירוע גז.

איתן כבל: אני אגיד לך מה אני מבקש לדיון הבא.

איתן כבל: אני רוצה שיהיה מדרג, אם בכלל אתם יודעים לייצר מדרג של חומרת האירועים של אירועי גז.

איתן כבל: אני לא רוצה לייצר פה הטרלה כשמערכות שלמות כל היום מתרוצצות, על כל מי שנדמה לו, או שהילד שלו שכח משהו והוא בא וסגר, ולא פתחו את החלון.

איתן כבל: זה קורה לכל אחד ואחת מאתנו, זה קרה גם לי.

קריאה: טרמוקפל.

קריאה: הוא מפסיק לעבוד.

איתן כבל: בדיוק.

איתן כבל: היום יש מערכות שכבר יודעות לתת מענה.

איתן כבל: רק מה, עדיין בחלק ניכר מהמקומות, שכונות ישנות וכל מיני מקומות מהסוג הזה, ואני לא יכול לסמוך על הנס או שהוא יגיד ריח חזק, ריח בינוני, ריח חלש.

איתן כבל: אנחנו לא נעשה את הדברים האלה.

איתן כבל: אבל בכל זאת, יכול להיות שאין דרך.

איתן כבל: יכול להיות.

איתן כבל: אמרתי לך, חן, אני כבר אומר את זה לך.

איתן כבל: יכול להיות שאין דרך.

איתן כבל: אבל יחד עם זאת אני כן מבקש שתבחנו את הדברים.

איתן כבל: יכול להיות שתבוא ותגיד שבכל הנוגע להידוק הקשר אם כיבוי אש – אם הגיע נציג כיבוי אש למקום, ולייצר סוג של מדרג, שאומר, צריך להגיע, בכל מקרה אתה חייב להגיע.

איתן כבל: אין דבר כזה שהוא אומר, אני מגיע מחר.

איתן כבל: אין דבר כזה.

איתן כבל: הוא לא יכול להגיד דבר כזה.

איתן כבל: יש הבדל גדול שהוא אומר לו, סגרתי, זה אירוע נקודתי, אין שום בעיה.

הודענו לשכנים.

איתן כבל: הודענו, הכול.

שלא מישהו יפתח בטעות.

איתן כבל: בדיוק.

איתן כבל: אתה מבין את הנקודה?

איתן כבל: לנסות לבנות לנו – חן, בבקשה.

חן בר-יוסף: רק לעניין ההבחנה, אכן ניסינו ויש הבחנות בתוך הצו.

חן בר-יוסף: נודה בגודלנו הטבעי.

חן בר-יוסף: אחורה כולם רואים שש שש, בדיעבד.

איתן כבל: אתה צודק.

חן בר-יוסף: כשהם מקבלים טלפון, גם בעל הבית, בעלת הבית, השכן שהריח, לא רק שהוא לא יודע, גם אף אחד לא יודע איך זה ייגמר.

חן בר-יוסף: זה יכול להיות אירוע כזה קטן.

איתן כבל: זאת הבעיה.

איתן כבל: זה מה שמטריד אותי.

חן בר-יוסף: אירוע נתניה מוערך בדליפה של מאות גרם - - -

גד ואנונו: נשֹים גלאי גז בכל מדינת ישראל, בכל בית, בכל מטבח.

חן בר-יוסף: האירוע יכול להיות קטן והנזק עצום.

חן בר-יוסף: האירוע יכול להיות עצום ובגלל שמישהו פתח את החלון הנכון וזה יצא או את הדלת הנכונה וזה יצא, זה יכול להיגמר בלא כלום.

חן בר-יוסף: לכן בשלב הקריאה, לצערנו, קשה לנו לעשות הבחנה - - -

גד ואנונו: כבודו, בוא נשֹים גלאי גז בכל בית, ונפתור את הבעיה.

גד ואנונו: שהאזרח ישלם.

גד ואנונו: מה קרה?

גד ואנונו: בכל בית נשֹים גלאי גז.

איתן כבל: בבקשה, אחרון ואני סוגר את הדיון.

עומר גורדון: אני עומר גורדון, סמנכ"ל תפעול באמישראגז.

עומר גורדון: אני מבקש להתייחס להיבט הטכני.

עומר גורדון: מערכות בכלל, ולא דווקא בגז, בין אם בחשמל ובין אם מערכות אחרות שהן מערכות שמיועדות לשימוש ברבים, מחולקות תמיד לחלק שהוא לשימוש הצרכן וחלק שאסור לצרכן להשתמש בו.

עומר גורדון: לדוגמה, אם מישהו קונה קומקום חשמלי או טלוויזיה, הוא לא רשאי לתקן אותם, אבל הוא בהחלט רשאי לתקוע אותם בחשמל ולהדליק את המכשיר.

עומר גורדון: אותו דבר במערכת גז, בכל מערכת גז ישנם ברזים שהם לשימוש הצרכן, בין אם זה ברז מכשיר ובין אם זה ברז דירתי.

עומר גורדון: כאשר אנחנו סוגרים את מקור הגז, אין דליפה, אין סכנה.

חן בר-יוסף: ואם לא זיהינו - - -

עומר גורדון: שנייה אחת, חן.

עומר גורדון: אנחנו לא הפרענו לך.

עומר גורדון: אני מבקש שלא תפריע לי.

עומר גורדון: תודה.

עומר גורדון: ולכן ההגדרה פה בתקנה שאומרת דליפה לא מבוקרת היא הגדרה נכונה.

עומר גורדון: אבל צריך להבהיר שהתפיסה של דליפה לא מבוקרת היא עד שהיא נהייתה מבוקרת.

עומר גורדון: ברגע שסגרנו את מקור הגז והדליפה פסקה, היא נהפכת להיות דליפה מבוקרת, כי תמיד כל דליפה בשלב הראשוני היא לא מבוקרת עד שמפסיקים אותה.

עומר גורדון: זה מקור כל הוויכוחים פה.

איתן כבל: תודה.

איתן כבל: עדיין הוויכוח שמתקיים ועלול להתקיים הוא סביב השאלה שחן בר-יוסף הציג, שאין לי עדיין תשובה טובה עליה.

איתן כבל: זה כמו בחקיקה, להבדיל אלף אלפי הבדלות, שאומרים, אח שלי, תעביר לי את זה, זה רק שורה אחת.

איתן כבל: והשורה האחת היא לפעמים יותר גדולה מחקיקה של 40 עמודים.

עומר גורדון: וזה מה שנעשה כרגע.

איתן כבל: למרות הכול, חן, ואם צריך אני אגיש רביזיה, אני רוצה שתשקלו לאור הדברים שנאמרו כאן, אולי תנסו לבוא איתם בדברים, גם מולם, גם מול כבאות - - -

עידן בן ארי: לא מצליחים, אדוני.

עידן בן ארי: מנסים.

איתן כבל: אני מציע שאתם תעשו שולחן, אבל בדחיפות, שלכם יחד עם נציגים שלהם, לנסות לראות איך.

איתן כבל: אם נצליח, נצליח.

איתן כבל: לא נצליח, לא נצליח.

עומר גורדון: אני מבקש להתייחס לבקשה שלך.

עומר גורדון: בכל הישיבות הקודמות, כשביקשת שנעשה שולחן עגול, כולם התפנו ויישרו קו עם הזמנים שנקבעו, כולם הגיעו.

עומר גורדון: כל הישיבות היו בצורה ובהרגשה של לצאת ידי חובה, להגיע לפה ולהגיד: ישבנו.

עומר גורדון: שום דבר מעבר לזה.

איתן כבל: תודה.

איתן כבל: דבר אחרון שאני רוצה לומר כהנחיה, זה יהיה של חברות הגז.

איתן כבל: ואני לא מדבר על ועד בית.

איתן כבל: כל אדם, בוודאי אם יש לו בלוני גז פרטיים, ולא פחות מזה, הצובר – אני, למשל, אם חס וחלילה יש אירוע, אין לי מושג מה עושים.

איתן כבל: אני חושב שזה חלק מההדרכה שחייבת להינתן.

איתן כבל: כשאתה בא ועושה את החידוש, אתה צריך לקחת אותו ביד, שמישהו מהמשפחה, איש מבוגר שיודע שהוא שם לקבל את פניך - - -

לאה ורון: שכולם ידעו.

איתן כבל: אחר כך.

איתן כבל: אני לא אומר, נקבע עם כל המשפחה.

איתן כבל: אני מתכוון שמי שמקבל, אחר כך הוא צריך להעביר את זה.

איתן כבל: אבל אין דבר כזה שיש אירוע גז ומי מאתנו לא יודע לסגור את הברז, כי כל אחד במקרה הטוב יש לו את הברז האישי שלו.

איתן כבל: אני חושב שטיפול כזה יכול להפחית באופן משמעותי, אני לא רוצה להגיד לגמרי, אבל כל הנושא הזה של התמודדות עם אירועי גפ"מ מצריכה רענון מאוד מאוד גדול.

איתן כבל: אני סיימתי את הישיבה הזאת.

איתן כבל: תודה רבה.

איתן כבל: ישיבה זו נעולה.